
Jnter  viscera  corporis  maxima  hepar  jure  ha¬ 
bendum  est ;  hoc  organum  prae  visceribus  aliis 

systemate  consensu  revera  gaudet.  Bilis  secre¬ 
tioni  jecus  inservit,  hocque  fluidum  in  intestina 
rite  delatum,  in  oeconomia  animali  munere  sank 
gravi  fungitur.  . 

DE  SITU  FORMA  NEXUQUE  HEPATIS 
CUM  VISCERIBUS  PROXIMIS. 

Hepar  partem  abdominis  foetus  majorem 
replevit;  foetu  autem  in  luce  edito*  viscus  de 
quo  agitur,  vel  ob  incrementum  ejus  impeditum  i 
vel,  quibusdam  judicibus,  ob  molem  lobi  sinistri 
per  quem  pars  sanguinis  long&  major  e  placenta 
rediens  in  foetu  circuitum  fecerat,  sensim  dimi¬ 
nutum,  minus  spatii  occupat;  situmque  plus 
minusve  diversum  et  ineunte,  et  provectiore 
aetate,  pro  forma  regionis  abdominis  viscus  con¬ 
tinentis  habet.  Mox  sub  septo  transverso  in  re¬ 
gionibus  abdominis  Hypochondrio  Epigastrioque 
positum  hepar,  cavitate  thoracis  aut  natura  aut 
arte  arctiore  facta,  in  hypochondrium  sinistrum 
porrigitur,  interdumque  etiam  regionis  umbilica¬ 
lis  partem  tenet.  Quin  et,  jecur  superficie  su¬ 
periori  et  convexa  et  levi,  superficie  vero  infe¬ 
riore  et  inequali  et  concava,  margineque  anteriore 
a  sinistri  tum  tenui,  tum  acuto,  a  dextro  cum 
lato  tum  crasso  gaudet.  Musculi  abdominis,  qui 
ad  viscera  reliqua  sustinenda  optimi  valent,  liga¬ 
mentaque  propria,  jecur  in  loco  suo  rit£  tenent. 

Tunicam  autem  hepatis,  quae  a  peritineo  origi¬ 
nem  ducit,  ligamenta  praecipua  ei  praebere  nec- 
non  observare  lubet. 

Superficie  hepatis  superiore  septum  trans¬ 
versum  arcte  premente,  peritoneum  ab  iila  ad 
hoc  extenditur,  et  haec  inflexio  ejus  membranae, 
forma  oblonga  quidem  gaudens,  ligamentum  co¬ 
ronarium  nuncupatur,  attentionemque  medici  sibi 
vindicat,  propterea  quod  unum  ex  signis  hepatis 
morbosi  pathognomonicis  sand  ostendit.  Mem¬ 
branae  ejusdem  duplicatura  a  parte  septi  trans¬ 
versi  media  cartilagineque  sterni  ensiformi,  ad 
marginis  hepatis  anterioris  disjunctionem,  fos¬ 
sam  dictam,  pergit  dein  retrotendens  usquedum 
cum  ligamento  coronario,  prope  venae  cavae 
transitum,  coit,  et  huic  nomen  ligamenti  lati 
inditum  est 

Ligamenta  lateralia  quae  ortum  a  peritoneo 
ducunt,  latere  dextro  cum  septo  transverso,  la¬ 
tere  autem  sinistro  cum  eodem  septo,  oesophago, 
lieneque  hepar  connectunt  Ligamentum  hepa¬ 
tis  alterum  pro  tunicis  venae  umbilicalis  corruga¬ 
tis  sand  haberi,  scriptores  anatomici  nos  certiores 
faciunt 

In  superficie  superiore  ligamentum  latuni 
hepar  in  lobos  duos,  dextrum  videlicet  sinis- 
trumque  dividit,  eosdemque  lobos,  fissura,  quae 
a  fossa  umbilicali  ligamentum  rotundum  conti¬ 
nente,  retrotendit,  in  superficie  inferiore  clare 
distinguit.  Lobulum  spigelii  inter  lobos  supra- 
dictos  spinam  versus  •  situm,  nexum  autem  arc¬ 
tiorem  cum  lobo  dextro  habentem  invenimus. 
Lobulus  hicce  fissuram  transitum  venae  cavae 
praebentem  latere  dextro  format,  latere  vero 
sinistro  fissuram  alteram  relinquit,  per  quam 
ductus  venosus  in  foetu  iter  fecerat;  supraque 
fossam  magnam  transversam  Vena  Portae  sibi 
cursum  legit. 

Lobulus  spigelii  supra,  dextramque  versus, 
interventu  processus  caudati,  inter  fissuras  ve¬ 
narum  cavae  portaeque  siti,  lobo  hepatis  dextro 
adhaeret.  De  lobulo  altero,  anonymo  nempe  in 
libris  anatomicis  legimus ;  hunc  vero  lobulum 
pro  lobi  dextri  mucrone  anteriore  haberi  existi¬ 
matur.  In  superficie  lobi  magni  hepatis  inferiore 
sulcos  colo  renique  dextra,  sinistra  vero  ventricu¬ 
lo  coioque  consentaneos  observare  liceat. 

DE  VESICA  FELLEA. 

Vesica  fellea  superficiei  lobi  magni  inferiori 
(parte  processus  caudati  anteriore)  arctb  adhaeret* 
modo  quo  in  substantia  visceris  partlm  abdita 
jaceat.  Ad  lluidi  unciam  capax,  figura  pyrifor- 
mi  gaudet.  Quod  ad  tunicas  vesicae  feliis  qui¬ 
dem  attinet,  tres,  peritonealem  videlicet  vasculo¬ 
sam  internamque  enumerare  lubet ;  fibras  vero 
musculosas  scalpellum  adhuc  minime  palam 
fecit.  Tunica  hujus  vesicae  interna  rugis  per- 
plurimis  scatet ;  harum  rugarum  cellulae  follicu¬ 
lis  mucosis  plenae,  fluidum  mucosum  effundunt, 
quod  superficiem  vesicae  internam  et  illinit  et  a 
bile  irritante  defendit.  , 

Ductus  cysticus  munus  duplex  prae¬ 
stat,  transitum  nimirum  bili  ex  hepate  in  vesicam 
praebet,  fluidumque  idem  deinde  in  intestinum 
per  eum  devehitur.  Apud  collum  vesicae  ini- 
tiumve  ductus,  tunicae  internae  rugae  formam 
semilunarem  induentes,  valvulae  officio  funcfi  vi- 
dentur,  eademque  fabrica  per  cursum  ductus  to¬ 
tum  valet. 

Vesicam  #  felleam  bilem  sui  generis  secer- 
nere  olim  fuere  qui  contenderunt ;  cavitatem  ve- 
runtamen  hancce  domicilium  felli  in  hepate  se¬ 
cretae  solummodo  praebere,  nunc  satis  comper¬ 
tum  experiendo  habemus.  Quin  et,  anatomici 
quidam,  bilem  itineribus  aliis  in  vesicam  accessis¬ 
se,  ramulos  videlicet  ductus  hepatici  extremos 
cum  hoc  receptaculo  statim  communicavisse,  si¬ 
bi  metipsis  persuasum  habuerunt.  Albinum  in 
hanc  sententiam  pedibus  manibusque  iisse  insu¬ 
per  observandum  est. 

Verum  enimvero  communicationes  ejusmodi 
injectionibus  anatomicis  ratas  nequaquam  adhuc 
habemus,  ideoque  de  iis  animum  suspensum  te¬ 
nere  liceat. 


DE  VASIS  HEPATIS. 

Quod  ad  vasa  hepatis  quidem  pertinet,  vis¬ 
cus  hocce  quinque  generibus  vasorum  diversis, 
arteria  scilicet  hepatica,  venis  cavis  hepaticis,  ve- 
na  portae,  ductibus  biliariis,  lymphaticisque  in- 

structum  esse  observare  velim.  De  his  verba 
ordine  facienda  sunt.  * 

ARTERIA  CAELIACAo 

Circiter  vertebram  dorsi  undecimam  ex  aorti 

/ 

oritur,  angulumque  rectum  cum  hac  vertebra,  in- 

s 

ter  oesophagum,  lobulum  spigelii  et  arcum  ven¬ 
triculi  parvum  fer b  constituit,  semipolliceque  lon-* 
gitudine  expleto  in  ramos  insignes  tres  dividitur. 
Ex  his,  ramus  unus  in  foetu  maximus  dextrorsum 
ad  hepar  pergit,  alter  in  adulta  aetate  insignissi¬ 
mus  sinistrorsum  lienem  versus  tendit,  et  tertius 
mediusve  semper  minimus,  nisi  ramos  ad  hepar 
miserit  ventriculum  petit. 

Arteria  hepatica  prope  lobuli  spigelii  apicem 
antrorsum  sursumque  paulisper  ascendit ;  dein 
sub  pyloro  pone  omentum  minus  cursum  tenet 
ramisque  insignibus  ad  ventriculum,  pancreas, 
duodenum,  arteriis  videlicet  duodenale,  gastrica, 
et  aliis  missis,  pollices  circiter  duos  prius  ad  he¬ 
par  quam  pervenerit,  in  ramos  duos  insigniores 
dividitur.  Hi  autem  ad  portam  iter  tenent,  sub¬ 
stantiamque  hepatis  penetrant,  qua  venae  intrant, 
ductusque  egreditur  hepaticus. 

Ramus  dexter  ^ub  ductibus  biliariis  transit, 
arteriaque  cystica  emissa,  in  substantiam  hepatis 
introit.  Arteria  vero  cystica,  ramis  plurimis  in 
tunicas  vesicae  pulcherrime  distributis,  substan¬ 
tiam  hepatis  etiam  intrat.  Ramus  sinister  minor 
(praesertim  quando  rami  a  gastrica  ad  hepar  mit¬ 
tantur,)  super  venam  portae  cursum  tendit,  et  per 
fossam  umbilicalem  ingressus,  lobo  sinistro,  lo¬ 
bulis  spigelii  anonymoque  sanguinem  suppeditat. 
Quandoque  gastrica  ramos  impertit,  idem  ordo 
conservatur,  preterquam  quod  truncus  per  arcum 
parvum  revertens,  ventriculum  relinquit,  substan¬ 
tiamque  hepatis  ingreditur.  Praeter  haec  vasa 
praecipua,  trunci  quidam  alii,  mammariae  videli¬ 
cet  internae,  arteriae  epigastrica  spermaticaque 
tunicis  hepatis  ramulos  dant :  hos  vero  minoris 
facimus. 


DE  VENA  PORTAE. 

Vena  splenica,  venae  gastrico-epiploicae  et 
meseraicae,  venae  etiam  colicae,  venaque  haemor- 
rhoidalis  internae,  ab  extremitatibus  arteriarum 
et  caeliacae  et  mesentericarum  ortae,  tresque  in 
ramos  magnos  coalescentes  iter  sursum  oblique 

tenent.  In  cursu  earum  cum  venis  minoribus  di¬ 
versis  coeunt,  tandemque  truncum  insignem,  ve¬ 
nam  portae  dictum,  ob  eminentias  duas  parvas, 
utroque  latere  illius  partis  hepatis,  qua  intrat, 
sitas,  constituunt.  Vena  portae  tela  vasorum 
hepatis  aliorum  et  inaequali  et  reticulata,  inclu¬ 
sa,  sursum,  dextramque  versus  obliqub  tran¬ 
sit,  portamque  sinumve,  inter  processum  cau¬ 
datum  lobulumque  spigelii  ingreditur.  Vena 
portae  in  substantiam  hepatis  ingressa  in  ramos 
duos  praegrandes  dividitur,  qui  transversi  cur¬ 
runt,  cylindrusque  hepatis  nuncupantur,  ramus 
dexter  capacior  et  brevior  in  ramulos  innumeros 
per  lobum  dextrum  dispertitur.  Sinister  longior, 
fissuramque  transversam  implens,  umbilicalem 
versus  nec  non  reflexus,  ad  lobum  sinistrum  par¬ 
tesque  lobi  dextri  anteriores  et  superiores  impen¬ 
ditur. 

Venae  portae  ramuli  per  substantiam  he¬ 
patis  quoquoversum  distributi,  cum  venis  super¬ 
ficiei  a  peritoneo  derivatis  commercium  habent, 
venarum  cavarum  hepaticarum  extremitates,  san¬ 
guinem  post  bilem  secretam  recipiunt.  Hae  au¬ 
tem  venae  communicationibus  mutuis  frequem 

tissimis  gaudent.  Hinc  ratio  patet  quare  ana¬ 
tomici  haud  pauci  commercium  familiarius  ac 
in  partibus  corporis  aliis  inter  haec  vasa  exis- 
tere  sese  persuasos  habent. 

♦ 

DE  VENIS  CAVIS  HEPATICIS. 

Vasa  haecce  ab  extremitatibus  arteriae  he¬ 
paticae,  venaeque  portae  per  substantiam  he¬ 
patis  totam  ortae,  in  canales  majores  et  majores 
gradatim  coeunt,  tandemque  'duos,  interdum 
etiam  tres  truncos  insignes  formant,  qui  in 
venam  cavam  ascendentem  septum  transversum 
perforaturam  sese  exonerant. 

DE  DUCTIBUS  BILIARIIS. 

Venae  portarum  ramuli  extremi  duplice 
modo  terminantur ;  sanguinem  videlicet  omnem 
ad  bilem  praebendam  haud  necessarium,  in  venas 
hepaticas  infundunt,  ope  quarum  ad  cavam  rite 
transit.  Terminatio  horum  vasorum  altera,  ad 
munera  eorum  propria  rationem  habet.  Ramuli 
etenim  perplurimi  in  ductuum  biliariorum  ex¬ 
tremitates  desinunt.  His  autem  poris  biliariis 
nomen  est.  Pori  verb  biliarii  canales  subtilis- 

simi,  particulis  sanguinis  rubris  transitum  dene¬ 
gant.  Gradatim  veruntamen  concurrentes,  po- 
rorum  diametros  major  evadit,  truncique  diversi 

i 

venis  haud  dissimiles,  latere  utroque  hepatis 
rith  formantur.  Illi  autem  trunci,  ramo  venae 
portae  dextro  adhuc  devincti,  ductum  he¬ 
paticum  constituunt,  ductusque  hicce  paulisper 
extra  fissuram  hepatis  transversam  progre¬ 
diens,  ductum  cysticum  angulo  acuto  dextram 
versus  recipit. 

Ductus  autem  cysticus  hepatico  multum 
angustior,  prope  amplificationem  ejus  in  vesicam 
deorsum  subito  deflectitur.  Ductus  communis 
choledochus  hoc  modo  dilatatus  iter  deorsum 
sub  caput  pancreatis  pone  duodenum,  pollices 
circiter  quinque  a  pyloro  tenet.  Duodenique 
tunica  musculosa  perforata  inter  eam  tunicasque 
intestini  alias  paulisper  currit,  plicisque  valvula¬ 
rum  tuberculum  quoddam  constituentibus,  duc¬ 
tum  pancreaticum  recipit. 

DE  LYMPHATICIS  HEPATIS, 

Vasa  hepatis  lymphatica,  arte  anatomica 
nobis  ante  oculos  facillimh  versantur,  canales  eo- 

rum  extremi,  hydrargyrum  promptius  ac  in  parti¬ 
bus  corporis  aliis  recipiunt.  A  substantia  hepa¬ 
tis  tota,  at  potissimum  a  ramis  ductus  hepatici 
diversissimis  orta,  in  vasa  profunda  vasaque  ex¬ 
teriora  dividuntur.  V asa  autem  haecce  omnia, 
tum  profunda  tum  etiam  externa  commercia  li¬ 
berrima  sanb  habent.  Vasis  externis  innumeris 
injectis,  hydrargyrus  partes  superficiei  diversas 
prorsus  obtegere  videtur.  Vasa  de  quibus  lo¬ 
quimur  per  ligamentum  latum  emergentia,  sep¬ 
tum  transversum  causa  ductum  thoracicum  pe¬ 
tendi  perforant ;  interdum  vero  in  ductum  prius 
b  cavitate  quam  exit,  desinunt,  interdum  etiam, 
cursum  suum  per  ligamenta  lateralia  dirigentia 
diaphragma  pervium  faciunt. 

Lymphatica  superficiei  hepatis  inferioris 
cursum  haud  aeque  rectum  sibi  legunt.  Vasa 
profunda  per  sinum  portarum  egressa,  cum  iis 
coeunt,  vasaque  et  profunda  et  externa  hoc  mo¬ 
do  juncta,  apud  radicem  arteriae  mesentericae 
superioris  in  ductum  sese  deplent.  Vasa  haecce, 
ut  in  partibus  corporis  aliis,  valvulis  bene  in¬ 
structa,  fluidis  contra  pulsis  replere  penes  anato¬ 
micum  est.  Ratio,  in  fallor,  patet,  communi- 

cationibus,  videlicet,  lateralibus  numerum  val¬ 
vularum  transeuntibus  hydrargyrus,  itinere  par- 

/ 

tim  retro,  partim  per  ambitum  facto,  ad  plexum 
vasorum  absorbentium  pervenire  potest,  pari 
ratione  ac  funis  spermatici  vasa  injici. 

DE  NERVIS  HEPATIS. 

Nervi  et  hepatis  et  viscerum  abdominalium 
aliorum  superiorum  a  plexu  caeliaco  originem 
ducunt.  Rami  vero  e  nervis  splanchnicis,  pari 
vago,  et  etiam  nervo  splenico  plexum  huncce 
constituunt.  Arteriae  caeliacae  incumbens  b  gan¬ 
gliis  minoribus  diversis  constat,  cursumque  ar¬ 
teriae  sequens,  nervos  hepati,  ventriculo,  pan¬ 
creatique  impertit.  Illi  vero  nervi,  nominibus 
diversis,  pro  visceribus  ad  quae  adeunt  diversis, 
signantur.  Nervi  hepatis  latere  dextro  per  duos 
plexus  oriuntur.  Ex  his  unus  venam  portae, 
ductus  biliarios,  arteriamque  hepaticam,  ad  la¬ 
tus  jecoris  dextrum  vesicamque  feli  is  comitatur, 
ramulosque  diversos,  cursu  ejus  ad  extremitatem 
stomachi  minorem  mittit.  Plexus  vero  arteriae 
hepaticae  alter,  ad  latus  sinistrum  s ese  comitem 

praebet,  nexumque  cum  nervis  cardiacis  ha¬ 
bet. 


DE  FABRICA  HEPATIS  INTERNA. 

Vasorum  omnium  de  quibus  verba  fecimus, 
ramuli  subtilissimi  congesti,  hepar  componunt ; 
hos  vero  ramulos  duplicatura  peritonei,  per  quam 
arteriae  venaeque  sparguntur,  cingit.  Quin  et, 
inter  vasa  super  hanc  membranam  sparsa,  vasa¬ 
que  interna  probfe  distinguendum  est.  Commu- 
cationes  generum  vasorum  hepatis  diversorum 
injectiones  feliciter  propulsae  satis  manifestas 
reddunt  Waltherus  veruntamen,  qui  in  hepatis 
studium  diligentissime  incubuit,  in  quidcunque 
vasorum  genus  hydrargyrum  propulerat,  quove- 
cunque  in  loco  scalpellum  adhibuit,  se,  aut  cur¬ 
sum,  aut  osculum  vasis  cujusvis,  nunquam  inda¬ 
gare,  nos  rite  docet.  At  in  praeparationibus  ma¬ 
didis,  ramulos  arteriae  hepaticae  in  ramos  venae 
portae  iniisse,  ramulosque  hujus  venae  in  venas 
hepaticas  ductusque  biliarios  desiisse  observavit. 
Quod  ad  ramorum  arteriae  hepaticae  terminatio¬ 
nes  quidem  pertinet,  anatomicus  expertissimus 
in  errore  versari  potuisset,  idcirco  quia  ramuli 

minores  hydrargyro  repleti,  in  truncos  majores 
transire  facili  potuissent  *,  anatomicique  alii  om¬ 
nes  de  fabrica  hepatis  glandularumquc  secernen¬ 
tium  propria  internaque  prorsus  silent,  Malpighius 
et  Ruyschius,  tum  de  distributione  arteriarum  ve- 

i 

narumque  tum  de  origine  et  lymphaticorum  et 
ductuum  excretoriorum  in  contrarias  partes  dis¬ 
putavere. 

Ille,  ramos  venae  portae  extremos  in  corpus¬ 
cula  parva  acinos  dicta  desinere,  porosque  bilia- 
rios  ab  iisdem  corpusculis  originem  ducere,  stre¬ 
nue  contendit ;  hic  verd,  primo  in  eadem  senten¬ 
tia  fuit,  dein  autem  Malpighio  adversabatur,  cor¬ 
pusculaque  haecce  ex  arteriis  convolutis  constare, 
quae  convolutionibus  diversis  factis  in  ductus 
excretorios,  substantia  nulla  interveniente  desi¬ 
nunt,  vasaque  et  ductus  juxta  positos  esse,  injec¬ 
tionibus  anatomicis  probare  conatus  est. 

In  has  sententias  contrarias  anatomici  huc 
usque  distrahuntur ;  plerique  verd  Ruyschio  as- 
sentiuntur ;  opinio  veruntamen  hujus  anatomici 
peritissimi,  conjectura  potius  quam  probationibus, 

me  judice,  nititur.  Fabricam  verd  hepatis  senten 
tiam  tum  Malpighii  tum  Kuyschii  plus  minusve 
verisimilem  reddere,  facilb  agnosco  :  at  de  hac  re 
nihil  pro  certo  habemus,  ideoque  lites  de  struc¬ 
tura  hepatis  vera  anatomicis  peritioribus  dirimen¬ 
das  ne  invite  quidem  linquimus. 

DE  SANGUINE  CIRCUITUM  IN  HEPATE 

FACIENTE. 

Sanguis  et  arteriosus  et  venosus  magna  diximus 
copia  per  hepar  circuitum  facit;  hinc  ratio  patet, 
quare  physiologi  quidam  sanguinem  tum  arterio¬ 
sum  cum  venosum  aliquod  ad  bilem  formandum 
necessarium  praebere,  evincere  nisi  sunt.  Doc¬ 
trinam  hancce  argumentis  sequentibus  talibusque 
stabilire  conantur.  Arteriae  hepaticae  amplitu¬ 
dinem  sententiae  eorum  subsidium  ferre  conten¬ 
dunt.  Pulmones  arteriis  bronchialibus  parvis 
rite  aluntur.  Qua  ratione  igitur,  arteriae  hepatis 
ab  illis,  amplitudine  tam  insigniter  discrepant  ? 
At  fas  est  nobis  pro  nostra  parte  quaerere,  an  ar¬ 
teriae  bronchiales  ad  pulmones  totos  nutriendos 
valent  ?  Aliter  quidem  sentio,  propterea  quod 
rami  arteriae  pulmonalis  minores,  aeri  oblati, 

munus  arteriarum  praestant,  ideoque  ad  pulmo- 
nes  sustinendos  idonei  evadunt 

Quin  et,  adhaesiones  inter  pulmones  pleu- 
rasque,  inflammationi  saepius  superveniunt ;  his- 
que  in  exemplis,  adhaesiones  ipsae  vasculosae 
fiunt,  vasaque  earum  injectionem  per  arteriam 
pulmonalem  propulsam,  facile  recipiunt.  Quo¬ 
niam  vero  sanguis  in  hoc  statu  rerum  ex  arteria 
pulmonali  in  haec  vasa  recentiora  migrans,  his 
membranis  alimento  necessario  est,  sequitur,  ni 
fallor,  alimentum  pulmonibus  non  ex  arteriis  bron¬ 
chialibus  solummodo,  at  partim  etiam  fonte  quo¬ 
dam  alio,  suppeditari,  ideoque  similitudinem  nul¬ 
lam  quoad  nutrimentum  visceribus  hisce  cum  he¬ 
pate  inesse. 

Causa  eandem  opinionem  probandi,  auctores 
ad  nexum  evidentem  inter  arteriam  hepaticam 
ductusque  biliarios  confugiunt,  argumentum  verd 
hocce,  me  judice  parum  valet,  idcirco  quia  venis 
hepaticis  et  cum  arteria  et  cum  vena  portae  com¬ 
municantibus,  fluidum  tum  per  arteriam  in  venam, 
tum  e  venis  in  portam,  penes  nos  est  injicere. 

i 

Quod  ad  arteriae  amplitudinem  quidem  per¬ 
tinet,  si  vires  insignes  quibus  hepar  in  munere 

ejus  proprio  fungendo  pollet,  in  animo  rit b  per- 
pendamus,  hoc  phenomenon  solvere  nec  opus, 
nec  labor  erit.  Legibus  etenim  oeconomiae  ani¬ 
malis  prorsus  consentaneum  est,  organa  corporis 
omnia  pro  viribus  ad  sua  officia  peragenda  neces¬ 
sariis  nutrimentum  recipere. 

Verum  enim  vero,  historia  anatomica  maxi¬ 
mi  momenti  Joanni  Abernethy  chirurgo  Londi- 
nensi  in  commentaria  medica  relata,  opinioni  nos¬ 
trae  primo  aspectu  adversari  videtur.  Anatomi¬ 
cus  hicce  peritissimus  cadaver  virgunculae  decem 
menses  natae  secuit.  Inter  lusus  naturae  alios, 
ramus  b  coeliaca  ad  hepar  emissus  arteria  spleni¬ 
ca  triente  capacior  auctori  nostro  ante  oculos 
versatur ;  vasque  hocce  et  hepar  nutrivit,  et  san¬ 
guinem  ad  bilem  secernendam  praebuit,  vena  ete¬ 
nim  portae  cursum  longe  alium  ac  per  jecur  sibi 
legit ;  in  venam  cavam  prope  venae  emulgentis 
terminationem  revera  desiit  Hepar  vero  mole 
debita  gaudens,  in  parte  superiore  mediaque  ab¬ 
dominis  situm  habuit.  Vesica  fellis  formc\  natu¬ 
rali  gaudens  locoque  proprio  posita  collapsa  fuit, 
circiterque  semicochleare  parvum  bilis  colore 
flavo  praeditae,  at  bile  communi  mitioris  nause- 

amque  haud  aeque  excitantis  continuit  Arteriam 
bilem  hancce  secrevisse  nemo  equidem  dubitet: 
at  dotes  bilis  proprias  in  ea  parum  inesse,  satis 
superque  constat ;  minus  acris  minusque  stimu¬ 
lans,  parcissimi  secreta  fuit,  et  etiamsi  in  aetate 
hujus  infantis  tenerrima,  ad  munera  sua  absol¬ 
venda  valuisset,  in  stadiis  vitae  provectioribus  in¬ 
epta  evasisset,  propterea  quod  secretio  plenior  in 

stadiis  hisce  procul  dubio  necessaria  est 

/ 

In  foetu  sanguis  bilem  praebens  partim  ar¬ 
teriosus,  partim  venosus  est,  eaque  de  causa,  hoc 
fluidum  viribus  stimulantibus  parum  praeditum 
est ;  sanguine  autem  post  partum  iter  aliud  sibi 
legente,  bilis  acrior  rapidius  et  copia  majore  se¬ 
cernitur,  quae  ad  viscera  abdominalia  omnia  in 
actionem  debitam  cienda  ritb  valeat ;  at,  an  mu¬ 
tatio  haecce  insignis,  vel  dotibus  sanguinis  varia¬ 
tis  vel  transitui  ad  cor  liberiori  attribuenda  sit, 
nec  ne,  minime  adhuc  in  aperto  est. 

Hisce  propositis,  sequitur  ut  inter  hepar  or¬ 
ganaque  omnia  alia  secernentia,  hoc  maximb  in¬ 
tersit,  quod  venae  prae  arteriis  illi  fluidum  secre¬ 
tionem  praediturum  suppeditant,  at  de  mutationi¬ 
bus  quas  sanguis  circuitum  per  viscera  chyiopoie- 

iicae  faciens  subit,  in  alta  caligine  adhuc  versa¬ 
mur,  nec  e  tenebris  illico  me  judice  emergemus. 

Sanguinem  mutationem  hancce  et  insignem 
et  necessariam  in  liene  subire,  sunt  qui  conten¬ 
dunt,  causaque  hanc  opinionem  vel  corroborandi 
vel  repellendi  Gulielmus  Saunders,  M.  D.  medi¬ 
cus  Londinensis  eruditissimus,  experimenta  diver¬ 
sa  fecit.  Sanguinem  ab  arteria  venaque  splenica 
detractum  testibus  idoneis  periclitatus  est,  fluidum- 
que  semper  dotibus  parum  diversis  gavisum  est. 
Rebus  ita  sese  habentibus,  lienem  &  cane,  vita  su~ 
perstite,  abstraxit ;  paucos  infra  dies  et  hunc  et 
alterum  canem  laqueo  interemit,  bilisque  et  unius 
et  alterius,  chemicis  testibus  accuratissimis  ten- 
tata,  indolem  eandem  examussim  ostendit.  Ex¬ 
perimentis  hisce  bene  perpensis,  lienem  hepatis 
functionibus  minimb  inservire,  Doctor  Saunders 
ut  credat  adducitur. 

Quin  etiam,  nexus  inter  venae  portae  extre¬ 
mitates  porosque  biliarios  nos  aeque  latet ;  bilem 
attamen  in  extremitatibus  hisce  secerni,  inter 
physiologos  plerosque  convenit.  Ad  dotes  hujus 
fluidi  investigandos  nunc  transeamus  oportet. 

DE  BILE. 

Ductus  biliarii  ortum  &  poris  biliariis  du¬ 
centes,  canales  subtilissimi  sunt;  vasa  verunta- 
men  haecce  minutissima  sensim  conjuncta,  ra¬ 
mos  capaciores  formant.  Hi  autem  rami  in 
duos  truncos  insignes  unum  ad  lobum  jecinoris 
dextrum  pertinentem,  alter umque  ad  lobum  si¬ 
nistrum,  coeunt ;  hi  autem  trunci  ductum  hepa¬ 
ticum  denique  constituunt. 

Bilem  per  hunc  canalem  transeuntem,  mu¬ 
tationem  quandam  ab  hepatis  absorbentia  per- 
plurima,  subire,  verisimilius  est;  particulis  aquo¬ 
sis  ritb  remotis,  fluidum  densius  acriusque  for¬ 
san  evadit.  Bilis  cum  in  ductum  hepaticum 
pervenisset,  duodenum  versus  iter  habet,  introi¬ 
tuque  in  viscus  hocce  impedito  ad  vesicam  re¬ 
meat,  ibique  manet,  usquedum  omnia  quae  cur¬ 
sui  ejus  obstant  remota  fuerint. 

Bilis  in  hoc  receptaculo  inventa  sola  est 
quae  analysi  chemica  tentatur ;  fluidum  autem 
brevius  diutiusve  ibi  moratur,  ideoque  et  den¬ 
sius,  et  muco  vesicae  immisto,  tenacius  factum, 
dotes  naturae  bilis  haud  necessarias  forsitan  adi- 

piscitur.  Bilis  primum  prorsus  liquida,  postea 
plus  minusve  tenacior,  pro  ratione  in  vesica 
morae  evadit.  Tactui  subglutinosa,  saponaceave, 
gustui  acerrima,  odore  proprio  coloreque  luteo- 
viridi  gaudet.  Hartmann  teste,  aqua  ratione 
1,027  gravior  est,  calore  a  gradu  thermometri 
Farenheitiani  sexagesimo  quinto,  ad  gradum 
septuagesimum  quintum  adhibito,  colorem  ex¬ 
uit,  multumque  spissior  evadit ;  odor  nauseosus 
ei  inest ;  fragmentaque  mucilaginosa  subsident. 

Inter  putredinem  subeundam  bilis  speciem 
succini  prae  se  fert.  Idem  liquor  calefactus, 
spissiorque  redditus,  menses  complures  muta¬ 
tionem  nullam  subit*.  Bilem  cum  aqua 
proportionibus  omnibus  commiscere  liceat,  mis- 
turaque  colorem  viridem  adepta,  vires  al- 
kalinas  clare  ostendit.  Fluidum  de  quo  agi¬ 
tur,  cum  oleo  vix  ac  ne  vix  quidem  coit. 
Calore  partibus  bilis  centenis  adhibito,  nonagi- 
nae  in  vas  recipiens  transibunt.  Residuum  autem 
colore  subfusco  gaudens,  et  deliquescit,  et  in 
aqua  facile  dissolubile  evadit;  residuum  hocce 

aliquandiu  conservatum,  ambram  olet.  Calore 
huic  extracto  sensim  admoto,  in  elementa  redi¬ 
gitur. 

In  hoc  statu  rerum  aqua  gase  hydrogenio 
sulphureto  imbuta,  primo,  dein  liquor  subfus- 
cus,  foetidissimusque,  carbonatem,  acetatemque 
ammoniae  continens ;  denique  oleum,  primum 
tenue  leveque,  postea  autem  spissum  empyreu- 
maticumque,  in  vas  recipiens  transeunt.  Hisce 
transitis  carbonas  ammoniae  subiimb  fertur.  Dein 
acidi  multitudo  carboniei,  gasia  carburetum  sul- 
phuretumque  hydrogenia,  in  recipiens  transfe¬ 
runtur.  Residuum  indolem  carbonis  atri  spon- 
giosique  induens,  aeri  expositum,  efflorescendam 
carbonatis  sodae  praebet.  Residuum  hocce  in 
cineres  redditum,  carbonatem  sodae  ad  dimidium 
ponderis,  aliquantum  muriatis  sodae,  pauxillu- 
lum  ferri  *,  phosphatem  sodae,  phosphatemque 
calcis  dat  f. 

Acida  omnia  bilem  in  elementa  vertunt, 
guttis  veruntamen  acidi  cujusvis  paucis  solujn- 

*  Cadet.  Mem.  de’l  Acad.  de  Science  1767. 
f  Fourcroy,  idem. 

modd  additis,  nihil  subsidet;  liquorem  autem 
subrubrum  adipiscimur.  Acido  vero  largius  im¬ 
misto,  materia  copiosa  fundum  petit.  Acidum 
sulphuricum  concentratum  floccos  densos  sepa¬ 
rat,  coloremque  ruberrimum  liquori  impertit  ; 
acidum  vero  sulphuricum  dilutum  fluidum  per¬ 
viride  reddit. 

Acido  nitrico  cum  bile  frigida  commisto, 
subsidentiam  viridem  obtinemus ;  mistura  autem 
calefacta,  primo  colorem  rubrum,  dein  cinereum 
induit ;  partibus  vero  liquidioribus  calore  admo¬ 
to  exhalatis,  subsidentia  colorem  aureum  assu¬ 
mit,  bilisque  partim  in  acidum  oxalicum,  partim 
in  acidum  prussicum  mutatur.  Acidum  oxymu- 
riaticum  bilem  et  candidam,  et  turbidam  reddit ; 
idcirco  quia,  albumen  inter  bilis  alimenta  jure 
(ut  infra  videbimus)  habendum,  coagulat,  resi¬ 
namque  ejus  in  materiam  subalbidam  sebo  simi¬ 
lem  *  vertit. 

V erum  enimvero  cura  ad  effectus  acidi  mu¬ 
riatici  in  bilem  rite  adhibita,  rationem  mutatio¬ 
num,  quas  fluidum  hocce,  actione  acidorum  su- 

bit,  recidere  penes  nos  optime  foret.  Acido  bili 
etiamsi  recentissimae  addito,  mistura  gas  hydro- 
genium  sulphuretum  redolet.  Partes  acidi  mu¬ 
riatici  quatuor,  bilis  centenas  cogit ;  mistura  ve¬ 
ro  aliquot  post  horas,  multum  liquescit,  colata- 
que  0 ,59,  materiae  subalbidae  dotibus  ferb  iis¬ 
dem  ac  albumen  praeditum  super  colum,  Cadet 
teste,  linquit.  Alcohole,  sulphate  potassae,  aci¬ 
do  acetoso,  muriateque  sodae  *  adhibitis,  mate¬ 
ria  eadem  imum  petit.  Liquor  colore  grami¬ 
neo  f  gaudens  acerrime  sapit.  Prunis  autem 
vaporatus  colorem  perdit,  subsidentiaque  ad  flam¬ 
mam  concipiendam  proclivis,  igne  admoto,  mul¬ 
to  cum  fumo  ardet.  Alcohol  hanc  subsidentiam 
solvit.  Madida  partes  10,8  constituit. 

Dotibus  hisce  ritb  perpensis,  Chemici  Phy- 
siologi  de  hac  substantia  ut  de  resina  bilis  com¬ 
memorant;  meque  haud  poenitet  eorum  senten¬ 
tiae  esse,  qui  odorem,  saporem  qualitatesque  bi¬ 
lis  insignissimas  in  hac  materia  inesse,  sese  per¬ 
suasos  habent  Partibus  solutionis  bilis  muria- 

*  Ramsay,  Thes.  inaug.  Edin. 

f  F our.croy. 

J  Saunders  on  the  Lirer. 

ticae  liquidioribus  ritb  evaporatis,  resinaque  se¬ 
parata,  Cadet  salem  subdulcem  saccharo  lactis 
quoad  saporem  haud  dissimilem,  crystallaque 
trapezoidea  praebentem,  obtinebat.  Thenard# 
salem  hunce  testibus  chemicis  nuperius  tentavit. 
Ope  acetitis  plumbi  neutri,  salem  de  quo  agimus 
ab  oleo  separavit;  resina  videlicet  sine  materia 
saccharina  subsidente;  subacetite  autem  appli¬ 
cato,  materia  saccharina  fundum  petit. 

Materia  bilis  saccharina  et  in  alcohole  et  in 
aqua  solubilis  evadit;  ad  fermentationem  sub¬ 
eundam  parum  proclivis,  igneque  subjecto,  am- 
monia  nulla  elicitur ;  infuso  etiam  gallorum  ad¬ 
misto,  rerum  facies  haud  multum  mutatur.  Sub¬ 
stantia  haecce  cum  resina  materiave  oleosa  coa¬ 
lescens,  Thenard  judice,  officium  alkalini  deli¬ 
cientis  ex  parte  praestat :  Resina,  soda,  materia¬ 
que  saccharina  coeuntes,  compositionem  ter¬ 
nariam  formant,  quae  quantitate  albuminis  par¬ 
va,  salibusque  quibusdam  additis,  bilem  consti¬ 
tuunt. 


*  Nieholson’s  Journal,  voh  xii. 

Alcohol  bilem  eodem  fere  modo  ac  acida 
afficit,  ideoque  de  actione  fluidorum  horum  mu¬ 
tua,  fusius  disserere  supervacaneum  foret. 

Bubulo  in  felle,  Thenard  sequentia  invenit 
Partes  bilis  recentis  BOO,  praebebat 


Aquam  ad  partes,  700  ; 

Materiae  oleosae  partes,  43  ; 
Saccharinae  supra  dictae,  41 ; 

Animalis,  4 ; 

Sodae,  4 ; 

Muriatis  Sodae,  3,  2 ; 

Sulphatis  Sodae,  O,  8  ; 

Phosphatis  Sodae,  2  ; 

Phosphatis  calcis,  1,2; 

Et  Oxidi  ferri,  0,  5. 


DE  BILIS  USIBUS. 

Quod  ad  usus  bilis  revera  attinet,  inter  phy- 
siologos  minimi  convenit ;  inter  antiquiores  ve- 
runtamen  qui  ad  hanc  rem  animum  diligenter  ad¬ 
hibebant,  Boerhaavius  jure  habendus  est.  Usum 
fluidi  hujusce  praecipuum,  alkali  quod  continet, 
tribuit,  Hallerusque  optimus  in  sententiam  Boer- 
haavii  postea  descivit.  Physiologis  prorsus  on]~ 

D  % 

nibus  sensim  idem  animus,  Scroederque  #,  ni  fal¬ 
lor,  huic  sententiae  modum  adhibere  primum  co¬ 
natus  est.  Pericula  veruntamen  physiologi  hu¬ 
jus  etiamsi  solertissimb  facta,  ne  lites  quidem  di¬ 
rimunt,  propterea  quod  ratione  nulla  ad  admistio¬ 
nem  bilis  in  duodenum  ingressurae  cum  liquore 
alio  cujus  natura  nos  penitus  latet,  habita,  fluida 
extra  corpus  solummodo  tentabat. 

Si  experientiae  quorundam  recentiorurn  fi¬ 
des  habenda  sit,  bilis  per  duodenum,  sine  ulla 

i 

mutatione  transit.  Causa  hanc  opinionem  stabi¬ 
liendi,  et  periculum  Doctoris  Saunders,  et  etiam 
Joannis  Hunter  celeberrimi  nuper  defuncti  sen¬ 
tentia  in  medium  prolata  sunt.  Duodeno  canis, 
vita  adhuc  superstite  aperto,  succus  pancreatico- 
cysticus,  ne  cum  alimentis  quidem  miscens  at  iis 
supernatans,  illi  ante  oculos  versatur;  hic  vero 
asseveravit  bilem,  ob  saporem  acerrimum,  colo¬ 
remque  eximium,  in  duodeno  quam  minima  pro¬ 
portione  facili  sese  manifestam  reddere;  chylus 
vero  ex  duodeno  sumptus  haud  ullam  bilis  indi¬ 
cationem  ei  praebebat. 


*  De  bil.  virt.  experiment.  dissert.  acad. 

Stomachum  acidum  gignere  animus  mihi  neu- 
tiquam  pendet,  experimentisque  Doctoris  Ruysh 
ritb  perpensis,  dotes  easdem  et  in  hoc  et  in  acido 
acetico  inesse,  sanb  adducor  ut  credam,  biiemque 
vim  alkali  insignem  continere  analysis  chemica 
ritfe  docet.  Rebus  ita  sese  habentibus,  an  fluida 
haecce,  contra  affinitatis  chemicae  regulas  incas¬ 
sum  congredi  revera  concludendum  est  ?  Rem 
longe  secus  esse  mihi  persuasissimum  est,  prop- 
terea  quod,  vestigia  chyli  nulla  detegenda  veni¬ 
unt,  donec  fluidum,  a  succo  pancreatico,  bileque 
compositum,  super  alimenta  iter  confecerit ;  iti¬ 
nereque  revera  confecto,  alimentorum  massam, 
chymum  videlicet,  in  portiones  duas  diversas, 
unam  nempb  longb  minorem,  speciem  lactis  albi¬ 
dam  prae  se  ferentem,  superficiemque  massae 
tenentem,  alteramque  coloris  sublutei,  qua,  con¬ 
coctione  rite  peracta,  ciborum  diversissimorum 
naturam  nequaquam  distinguere  possumus. 

Quin  et,  bilis  ipsa  divisionem  subire  vide¬ 
tur  ;  pars  nimirum  ejus  albuminosa,  salinaque  et 
saporis  acris  et  coloris  expers,  chylo  commisto 
massam  sanguinis  petit ;  pars  vero  acris  quae 
fluido  toti  colorem  impertit,  indolemque  oleosam 

sibi  vindicat,  faeces  comitatur,  stimulum  propri¬ 
um  intestinis  praebens,  liem  ita  se  habere,  apud 
omnes,  ni  fallor,  constat,  idcirco  quia,  fluxu  bilis, 
irritatione  (sicuti  in  infantibus  saepius  accidit,) 
causisve  aliis  impedito,  et  color  proprius  et  vires 
irritantes  faecibus  desunt,  colorem  albido-flavum 
formamque  scybalorum  induunt.  Experimentis 
praeterea  Berzelii  nuperrimb  institutis  constat, 
faecum  exsiccatarum  partem  tertia  haud  minorem 
ex  resina  bilis  conflari. 

His  igitur  propositis,  me  judice  sequitur  suc¬ 
cum  pancreatico-hepaticum  in  massam  chymi  in¬ 
fusum,  eam  et  penetrare  et  liquefacere,  et  etiam 
in  naturam  animalem  mutare.  Quin  etiam,  idem 
succus  partem  ingestorum  nutrientem  a  partibus 
ad  alvi  purgationes  pertinentibus  ritb  separat, 
stimuloque  debito  excrementis  impertito  ea  anum 
versus  propellit ;  forsanque  ut  Fourcroy  chemiae 
animalis  peritissime  videtur,  hydrocarbonatis  ni¬ 
miae  exitum  b  corpore  premit. 

DE  CALCULIS  BILIARI1S. 

Concretionibus  in  vesica  fellea  plerumque 
sitis,  ortumque  ci  mutatione  quam  bilis  in  hoc 

sacculo  subit  ducentibus,  calculi  biliarii  nomen 
inditum  est.  Species  calculorum  quatuor  diversas 
descriptas  habemus.  Substantiam  quandam  sin¬ 
gularem,  a  Pouletier  de  la  Salle  primo  patefac¬ 
tam,  Fourcroy  periculis  chemicis  subjecit ;  prin¬ 
cipiaque  fere  eadem  ac  spermaticeti  adipocerae 
videlicet,  huic  substantiae  inesse  compertum  ha¬ 
buit  Quin  et,  materiam  eandem  pro  una  parte 
rerum  &  quibus  calculi  biliarii  humani  omnes 
componuntur  inveniri,  chemicus  idem  solertissi- 
mus  nos  rite  certiores  facit. 

In  his  concretionibus  materia  adipocerosa 
cum  substantiis  aliis  gradu  majore  minore  ve  sem- 
per  quidem  commiscetur ;  nucleum  veruntamen 
earum  semper  constituit.  Hinc  ratio  patet  quare 
ab  adipocera  dotes  minime  abhorrent,  illi  videli¬ 
cet  sicuti  haec  et  liquescunt  et  flammam  concipi¬ 
unt.  Quin  etiam  et  haec  et  ilii  in  menstruis  iis- 

\ 

dem  solvuntur.  Calculusque  primae  speciei,  ex 
eadem  substantia  fere  compositus,  laminas  fui- 

t 

gentes  crystallizatas,  striasve  ad  tactum  et  molles 
et  unctuosas,  fractus  ostendit.  Color  plerumque 
albus,  interdum  vero  flavus  subviridisve,  bilisque 
spissata  ei  nucleus  est 

Gren  teste,  calculus  biliarius  aqua  levior  est 
videlicet  0,803,  igne  admoto  caloreque  ad  gradum 
ducentesimum  secundum  aucto  liquescit,  speciem 
olei  prae  se  fert,  ceramque  olet;  calore  autem 
diminuto,  formam  crystallizatum  induit.  Igne 

vero  subito  admoto,  vapores  fumique  densi  emit- 

/  * 

tuntur. 

Calculus  biliarius  hicce  in  aqua  vix  ac  ne 
vix  quidem  dissolvitur ;  pars  autem  concretionis 
in  alcohole  coctae  undevigesima  Fourcroy  teste 
solutionem  revera  subit.  Oleum  terebinthinae, 
aether  calidus,  et  alkali  purum  has  concretiones 
facili  solvunt  solutionemque  saponi  haud  dissi¬ 
milem  alkali  praebet.  Quin  et,  acidum  nitri- 
cum  calculos  biliarius  solvit ;  aquci  veruntamen 
solutioni  addita,  materia  biliosa  parum  mutata 
fundum  petit. 

2.  Quod  ad  speciem  concretionum  bilia- 
riarum  secundam  quidem  pertinet,  forma  vel  ro¬ 
tunda  vel  angulosa  gaudet.  Laminae  bilis  spis¬ 
satae  idemque  nucleus  albus  calculis  hujus  spe¬ 
ciei  insunt.  Hae  concretiones  leves,  friabiles, 
coloremque  fuscae  interdum  evadunt.  Hujusce 
speciei  calculi  complures  eodem  tempore  in  ve- 

sica  inveniuntur.  Gulielmus  Saunders,  M.  D. 

/ 

calculum  qui  ad  hanc  speciem,  experimentis 
ejus  extat  testibus  chemicis  tenta vit,  analysi 
summa  cum  cura  facta,  materia  resinosa,  pauxil¬ 
lum  terrae,  manifesti  calcariae,  plus  minusve 
sodae,  ammoni aeque  in  apertum  prodierunt. 

3.  Species  calculorum  biliariorum  tertia, 
prae  aliis  longe  frequentius  nobis  ante  oculos 
versatur.  Calculi 'speciei  hujusce  secti,  e  crys¬ 
tallis  substantiae -adipo-cerosae  bile  spissata  com¬ 
mistis,  colore  vel  fere,  vel  semper  admodum 
fusco  viridique  gaudentibus  componi  videntur. 
Species  calculorum  tres,  de  quibus  locuti  su¬ 
mus,  in  alcohole,  oleis,  et  menstruis  aliis  supra 
dictis  solvuntur. 

4.  Quod  ad  speciem  calculorum  quar¬ 
tam  quidem  pertinet,  vel  minimum  vel  nihil 
certe  habemus,  quod  in  aperto  ponere  possumus. 
Nec  in  aethere,  alcohole,  oleove  terebinthinae 
solvuntur.  Flammam,  Doctore  Saunders  teste, 
vix  ac  ne  vix  quidem  concipiunt ;  at  potius  in¬ 
candescunt,  modoque  carbonis  in  cineres  redi¬ 
guntur. 

PARS  ALTERA. 

i  •  i 

Nexum  inter  hepar  partesque  corporis  alias, 
quoad  res  tum  ad  secretionem  tum  etiam  ad  nu- 
tritionem  praebendas  necessarias,  arctissimum 
in  medio  supra  posuimus,  partiumque  aliarum 
perturbationes,  effectus  vel  chemicos  vel  physio¬ 
logicos  in  hoc  viscus  saepissime  praestare,  etiam 
ostendimus.  Ratione  ad  leges  oeconomiae  jeci- 
noris  hasce,  ritb  habita,  morbos  visceris  hujusce 
gentibus  universis  ingruere,  formasque  diversas 
induere,  mirum  nobis  videri  non  debet.  Si  ani¬ 
mum  ad  affectiones  organi  secernentis  diversissi¬ 
mas,  et  ad  signa  has  affectiones  singulas  distin¬ 
guentia  effectusque  quos  edunt,  rit&  advertamus; 

quantum  affectionum  harum  uniuscujusque  in¬ 
vestigatio  medico  sive  theoriae  verae,  sive  praxi 
dedito  profutura  sit,  me  judice,  in  aprico  est. 

Secretio  hepatis  quoad  humoris  quantitatem, 
semper  multum  variat ;  varietasque  haecce  cor¬ 
poris  functionibus  saepe  minime  obest.  Verum 
enimvero  quandoque  secretio  multum  aucta  vel 
imminuta  trans  limites  solitos  gressa  fuerit,  sum¬ 
mam  attentionem  postulari  videtur;  propterea 
quod  vel  plus  vel  parcius  justo  suppeditata,  per¬ 
turbationes  insignes,  generalesque  in  corpore 
excitat,  haeque  diutius  perstantes  morbis  atro- 
cissimis  viam  facild  sternunt. 

MORBI  A  SECRETIONE  BILIS  AUCTA 
PENDENTES. 

Affectiones  hepatis  morbosae,  originem  a 
secretione  bilis  aucta  ducentes,  in  regionibus  ca¬ 
lidioribus  frequentissime  grassantur,  eaque  de 
causa  vires  proprias  in  corpore  ad  hos  morbos 
proclivi  reddendo,  calori  inesse  haud  pauci  sibi 
persuasum  habuere.  Opinio  quidem  haec  veri¬ 
similior  videbatur,  propterea  quod  cum  &  regio¬ 
nibus  frigidioribus  in  calidiores  migrassent,  etiam- 

e  2 

si  morbis  omnibus  aiiis  prorsus  immunes,  secre¬ 
tione  biiis  aucta  affectionibus  hepatis  illico  tenta- 
bantur.  Calorem,  circuitum  sanguinis  augendo, 
secretiones  omnes  insigniter  afficere,  satis  super- 
que  constat.  Quoniam  autem  idem  morbi  ty¬ 
pus  medicinam  in  hac  regione  facientibus  ante 
oculos  haud  raro  versatur ;  quoniam  etiam  ho¬ 
mines  complures  vitam  in  regionibus  calidis  de¬ 
gentes,  morbis  de  quibus  agitur  nunquam  labo¬ 
ravere,  semina  eorum  e  causis  aliis,  me  judice, 
deducenda  sunt 

Incolae  insularum  Britanniarum  tempera¬ 
mento  sanguineo,  fibrique  tensa  praediti,  bilis 
secretioni  auctae  prae  aliis  quibus  constitutio  cor¬ 
poris  diversa  inest  obnoxiores  vivunt,  secretioque 
bilis  et  his  et  illis,  ratione  vero  inaequali,  auge¬ 
tur,  si  carne  cibove  alio  stimulante  aluntur;  si 
autem  temperamento  sanguineo  praediti,  in  usu 
cibi  stimulantis  nutrientisque  sibi  moderentur,  si 
etiam  corporis  habitum  laxi,  diaeta  lautiore  sibi 
indulgeant,  illis  secretio  pro  rata  parte  diminue¬ 
retur,  his  vero  augeretur. 

Europaeo  in  Indiam  pervenienti  constitutio 
corporis  robusta  plerumque  inest,  ideoque,  vires 

stimulorum,  promptius  ac  indigena  habitu  cor¬ 
poris  prorsus  diverso,  plerumque  praeditus  sentit, 
rationi  victus  solitae  insuper  indulget.  In  hoc 
statu  rerum,  quantitate  bilis  nimia  cui  stimulus 
caloris  insolitus,  corporisque  biliosa  constitutio 
in  causa  sunt,  prorsus  opprimitur ;  eoque  magis 
quod  exercitationi  solitae,  quae  in  regionibus  fri-^ 
gidioribus  ad  hoc  vitium  tollendum  satis  valuit, 
parum  idoneus  evadit. 

Indigenae  vero,  etiamsi  minus  obnoxii,  sese 
cibo  nutritum  stimulumque  validiorem  praebente 
abstinere  necesse  habent,  pariterque  ac  pistores 
in  hac  regione,  qui  tametsi  calori  insigni  saepius 
objecti,  morbis  secretionis  diminutae  potius 
quam  auctae  obnoxii  vivunt,  propterea  quod  fru¬ 
gibus  vel  omnino  vel  propemodum  vescuntur. 

In  India,  feminae  vitam  parcius  agentes,  af¬ 
fectioni  huicce  minus  proclives  sunt.  Quod  ad 
nostrates  quidem  attinet,  si  quando  morbo  hocce 
tententur,  irritationem  faecibus  in  intestinis  ob 
vitam  sedentariam  pelvimque  earum  capaciorem 
cumulatis  ortam,  in  crimine  ponere  jure  liceat. 

Diaetam  lautiorem  huic  morbo  ansas  promp¬ 
tissime  praebere,  historia  Europaeorum  bello  Hy- 

cler  Ali  captorum  luculenter  probatum  est  Ex 
his  haud  paucos  morbo  hepatico  implicitos,  diae¬ 
ta  parcissima,  ex  aqua  videlicet  oryzaque,  prius 
in  libertatem  quam  vindicati  sunt,  sanos  fecit 
Eli  autem  cum  vinculis  solutis,  domum  rediissent, 

et  cum  amicis  opiparh  epulati  fuissent,  affectioni- 

« 

bus  biliosis  correpti,  morti  occubuerunt 

Hisce  propositis,  sequitur,  ut  pro  viribus  ali¬ 
mentorum  stimulantibus  secretio  bilis  augeatur ; 
ejusdemque  fluidi  quantitas  major  ad  effectum 
eundem  in  regionibus  frigidioribus  temperamen¬ 
toque  phlegmatico  gignendum,  penitus  necessaria 
sit 

Secretionem  bilis  usu  spiritus  stillatitii  ni¬ 
mio,  primo  multum  augeri,  sive  spiritus  cursum 
sibi  per  venas  intestinorum  venamque  portae  le¬ 
gens,  hepar  illicb  petit,  sive  a  vasis  lymphaticis 
absorptus,  in  massam  sanguinis  transit ;  sive  deni¬ 
que  partem  ductus  communem  choledochi  in  duo¬ 
denum  desinentem,  in  motum  abnormem  ciet, 
hocque  modo,  vasa  secernentia  ob  consensum  eo¬ 
rum  cum  ductibus  suis  excretoriis  ad  bilem  copi¬ 
osius  secernendam  excitat,  insuper  observandum 
est.  Cibus  pinguis,  oleosusque  homines  secre- 

tioni  bilis  praeter  modum  auctae  obnoxios  reddit. 
Phaenomenon  hocce  ad  sententiam  Fourcroy  de 
usibus  bilis  stabiliendam  valet,  idcirco  quia  hydro- 
genium  carboque,  elementa  et  pinguedinis  et  olei 
praecipua  constituunt. 

Quin  secretio  bilis  praeter  modum  aucta 
corporis  functiones  ob  naturam  hujus  fluidi  admo¬ 
dum  stimulantem,  multum  impediat,  nemo  sane 
est,  qui  dubitat.  Quandocunque  in  stomachum 
refluit,  hoc  organum  se  mal£  habet ;  nausea,  lin¬ 
gua  sordibus  obducta,  anorexia,  dyspepsia,  debi¬ 
litasque  generalis  superveniunt. 

Sin  autem  iter  in  intestina  persecuta  esset, 
sitis  ingens  ;  pulsus  frequens,  signa  pyrexiae  so¬ 
lita  ;  at  potissimum  diarrhoea  torminibus  stipata, 
debilitatemque  summam  afferens ;  forsanque  vul¬ 
tus  jamjam  macie  extenuatus,  nunc  autem  ob  bi¬ 
lem  absorptam  subflavus,  causam  et  fontem  ma¬ 
lorum  clare  ostendunt. 

Si  quando  signis  hisce  aeger  in  plagis  calidi¬ 
oribus  prematur,  visceraque  illaesa  evadunt,  coe¬ 
lum  illico  mutandum  est,  propterea  quod  stimulo 
caloris  in  regione  frigidiore  remoto,  secretio  bilis 
plerumque  ritb  diminuitur.  Sin  autem  aliquis 

affectione  de  qua  agitur,  in  plaga  frigidiore  labo¬ 
ret  ;  cibo  ad  secretionem  fellis  promovendam 
idoneo  sese  abstineat,  temperantia  in  victu 
ejusmodi  morbum  saepius  haud  parum  coercebit. 

Causae  quae  stomachum  solum  afficiunt, 
emetica,  videlicet,  nauseaque  marina,  bilis  se¬ 
cretionem  haud  raro  praeter  modum  augent : 
ideoque  fel  aut  in  ventriculo  aut  in  intestinis,  an¬ 
te  vomitionem  morbose  accumulatum  fuisse  ;  an- 
sasve  nauseae  dyspepsiaeque  dedisse  a  rejectione 
hujus  fluidi  cogere  minime  velim.  Emetica  igi¬ 
tur  in  hoc  morbo  prorsus  contra-indicata  sunt, 
idcirco  quia,  ad  irritationem  secretionemque 
augendas  valent,  bilemque  per  intestina  aliter 
rite  evacuandam  in  ventriculum  male  repellunt. 

Bili  vires  insigniter  stimulantes  insunt, 
ideoque  usu  diluentium  saepius  rite  ejicitur ;  aqua 
tepida  ante  jentaculum  liberius  hausta  votis  ae¬ 
gri  saepius  respondebit.  Doetore  Saunders  judice, 
aegrotus  voti  compos  certius  fiet,  si  aquae  tempe¬ 
ratura  usque  ad  vertiginem  inducendam  augeatur. 

Aquae  Angliae  minerales  (praeter  Chelten- 
hamenses)  omnes  haud  multum  salibus  imbutae 
sunt,  animusque  fert  famam  earum,  sive  in  mor- 

bis  sublevandis  sive  tollendis,  causis  a  virtutibus 
medicatis  in  iis  insitis,  prorsus  diversis  tribuere. 
Illi  scilicet  qui  salubritate  aquarum  freti,  Ballio¬ 
niam,  Bucostenum  urbesque  in  Anglia  alias  pe¬ 
tunt  ;  a  lecto  mane  surgunt,  mutatione  aeris  fru- 
untur,  exercitatione  utuntur,  et  in  res  novas  ani¬ 
mos  incumbunt.  Hoc  modo  illis  quibus  ob  in¬ 
temperantiam,  studia  intensa,  vitamque  sedenta¬ 
riam  valetudo  adversa  est,  saepius  inter  has 
aquas  hauriendas  succurritur. 

Yerum  enimvero,  quandocunque  irritationi 
graviori  a  bile  pendenti,  usu  catharticorum  obviam 
eundum  est,  submuriatem  hydrargyri  purganti¬ 
bus  aliis  omnibus  tum  ob  vires  in  hepar  proprias, 
tum  ob  virtutes  evacuantes  anteponere  lubet. 
Irritationis  etenim  qua  aeger  opprimitur  causa 
aut  a  fluidis  in  parte  venae  portae  hepatis  ve  qua¬ 
dam  collectis,  saepius  vero  a  bile  citius  justo  se¬ 
creta  ideoque  imperfecta,  petenda  est.  Submu- 
rias  igitur  cum  pulvere  radicis  convolvuli  jalapae 
catbarticove  alio  conjunctus,  adhibeatur ;  inter- 
missaque  per  dies  aliquot  medicina  repetatur. 

Ad  aquas  Cheltenhamenses  summo  cum 
commodo  postea  confugiendum  est,  aegerve  aquas 

easdem  arte  factas  bibat.  Ferri  praeparata,  aci- 
dumque  carbonicum  has  ineuntia  ad  vires  sto¬ 
machi  restituendas  optimi  valebunt.  Cibo  con¬ 
coctu  facili  utendum  est,  aegerque  caveat  ne 
ventriculum  mal&  oneret. 

Et  a  cibo  pingui  omnigeno  et  ab  alimentis, 
quae  ad  fermenta tionem  acidam  subeundam  pro¬ 
cliviora  sunt,  sese  aegrotus  rite  abstineat.  A  li¬ 
quoribus  sive  stillatitiis  sive  fermentatis  omnibus 
prorsus  abhorreat,  et  aqua  pro  potu  utatur. 
Corpus  totum  extremitates  inferiores  potissimum 
rit&  amiciantur,  propterea  quod  partibus  hisce 
benfe  velatis,  stomacho  se  male  habenti  melius 
succurramus. 


CHOLERA  MORBUS 

In  regionibus  calidioribus  omni  tempore  gras¬ 
satur.  In  Anglia  autem  aestate  adulta,  mensi¬ 
bus  Augusto  Septembreque  potissimum,  quum, 
scilicet  systema  hepaticum  promptius  ac  in  reliquo 
anni  tempore  stimulis  paret.  Quicquid  aut  cor¬ 
pus  stimulat,  aut  systena  venae  portarum  in  mo¬ 
tum  abnormem  ciet ;  usus  videlicet  cibi  concoctu 
difficilis,  fructus  vel  acidi  vel  immaturi :  quic- 


DE  HEPATE. 


43 


quid  etiam  bilis  secretionem  praeter  modum  au¬ 
get,  dotesve  acres  ei  impertit :  liquores  frigidi 
corpore  exercitatione  calefacto  hausti,  quicquid 
denique  corpus  subitb  refrigerat  inter  causas  cho¬ 
lerae  morbi  excitantes  jure  enumeranda  sunt. 

Morbo  invadente,  ventriculus,  intestinaque 
plerumque  et  dolent  et  intumescunt;  vomitio 
violenta  et  frequens  bilisque  morbidissimae  de¬ 
jectiones,  sanguine  commisto,  tormina  sensus¬ 
que  ponderis  in  stomacho,  calor,  sitis,  pulsus  ar¬ 
teriarum  et  frequens  et  debilis,  respiratio  plus 
justo  accelerata,  subito  superveniunt.  Musculi 
diversi  gastrocnemii  potissimum  spasmo  convel¬ 
luntur  suraeque  coxam  versus  retrahuntur.  Mor¬ 
bo  mitius  urgente,  symptomata  post  unum  alte- 
rumve  diem  gradatim  cessant,  aegrumque  vires 
corporis  admodum  fractum  relinquunt. 

Verum  enim  vero,  malo  ingravescente,  pro¬ 
stratio  virium  summa,  sudores  glutinosi  gelidi- 
que ;  respiratio  et  accelerata  et  curta,  pulsus  ab¬ 
normis  tremulusque,  mortem  citam  denunciant, 

exitiumque  aegro  intra  viginti  et  quatuor  horas 

\ 

haud  raro  afferunt. 

Quod  ad  signa  quae,  cadaveribus  cholera 
morbo  mortuorum  sectis,  sese  ostendunt,  quidem 
attinet,  fel,  et  in  ventriculo,  et  in  intestinis  mor¬ 
bose  collectum  ;  ductus  biliarii  tum  distenti,  tum 
laxati ;  visceraque  diversa  b  suis  locis  ob.  nisum 
violentum  remota,  nobis  ante  oculos  versan¬ 
tur. 

Quod  ad  indicationes  curativas  revera  per¬ 
tinet,  materia  in  ventriculo  contenta,  aqua  hor¬ 
deacea,  jusculo  pullino,  aquave  pura  liberrimi 
haustis,  in  limine  diluenda  est.  Liquida  ve¬ 
ru  ntamen  mucilaginosa  omnibus  aliis  anteponen¬ 
da  esse  censeo,  propterea  quod  superficiem  in¬ 
testinorum  internam  illinentes,  bilis  acrimoniam 
obtundunt.  Fotus  tepidi  abdomini,  opiumque  do- 
sibus  debitis  adhibitum,  proque  re  nata  repe¬ 
tantur  oportet.  Si  medicamentum  hocce  forma 
solidi  devoratum  ventriculus  rejiciat,  tincturam 
cum  mistura  salina  conjunctam  inter  efferve¬ 
scendum  sumendam,  vel  foraia  enematis  inji¬ 
ciendam,  medicus  praescribat.  Vesieatoriis  ab¬ 
domini  impositis  vomitui  saepius  succurritur. 

Aegro  in  stadio  morbi  provectiore  vires  mul¬ 
tum  fracto,  aromatica  cum  opio  conjungere  li- 


) 


DE  HEPATE. 


45 


eeat,  Submuriatem  hydrargyri,  sunt  qui  in  hoc 
morbo  commendant.  Quoniam  veruntamen  ma¬ 
lo  cursum  suum  plerumque  celerrimh  confectu¬ 
ro,  medicus  advenienti  occurrat,  oportet :  quoniam 
etiam  usu  calomelanos  nisi  remediis  cum  aliis 
conjuncti,  voti  rarius  compotes  sumus;  quoniam 
denique  medicamenta  ejusmodi  aegrius  fert  ven¬ 
triculus,  haud  me  poenitet  eorum  sententiae  esse, 
qui  diluentia  cum  opio  causa  irritationem  com¬ 
pescendi,  submuriati  semper  anteferunt. 

Morbo  ritb  domito  et  subacto,  ad  tonica 
causa  vires  reficiendi  medicus  confugiat  oportet. 
Quin  et,  opium  per  aliquod  tempus  ne  omitten¬ 
dum  quidem  est,  idcirco  quia  debilitas  a  morbo 
orta,  ad*  spasmos  renovandos  facilb  valet.  Alvus 
vero  semper  leniter  subducenda  est.  Post  sani¬ 
tatem  restitutam,  aeger  curam  summam  diaetae 
adhibeat,  cibo  nutrienti  concoctu  facili  viribus¬ 
que  acidis  prorsus  immuni  utatur ;  caveatque  ne 
ex  frigore  male  afficiatur. 

DE  HEPATE  MORBOSO,  FEBRIBUS  COMI» 

TANTIBUS. 

Causam  febris  regionibus  in  tropicis  gras- 
santis,  ab  effluviis  aquarum  stagnantium,  substan¬ 
tiarumque  aliarum  putridarum  petendam  esse,  di¬ 
versitatemque  typi  k  constitutione  corporis  aegri 
diversa  pendere,  inter  plerosque  hisce  in  regioni¬ 
bus  medicinam  facientes,  convenit  Peregrini  ete¬ 
nim  qui  b  coelo  frigidiore  migraverunt  febri  con¬ 
tinuae  procliviores  evadunt :  indigenae  autem  fe¬ 
bri  remittenti  magis  obnoxii  vivunt.  Causa  ve- 
runtamen  mali  quo  organa  sive  fel  secernentia, 
sive  ferentia  laborant,  nos  latet,  nec  me  judice, 
physiologorum  aliquis  hanc  rem  attentione,  quam 
meruit,  scrutatus  est. 

Britanni  quum  primhm  in  regiones  calidas 
accesserint,  temperamentis  eorum  sanguineis  sti¬ 
mulo  caloris  adhuc  insuetis,  ad  typhum  icteroi- 
dem  admodum  proclives  evadunt.  Organa  bilio¬ 
sa  tunc  temporis  plerumque  laborare,  debilita¬ 
temque  actione  eorum  morbosi  aucta  ortam,  tum 
maxima  tum  etiam  insolita,  introitum  contagii  in 
corpus  faciliorem  reddituram  esse  supra  ostendi- 

mus  ;  at  bilis  redundantiam  causas  morbi  alias 
praedisponentes,  haud  minus  noxias,  pathemata 
videlicet  animum  deprimentia,  fidemque  in  aegris 
firmam,  se  morbis  exitium  Europaeis  vel  fer&  vel 
semper  afferentibus,  prae  aliis  obnoxios  esse,  gig¬ 
nere  insuper  observandum  est. 

Ex  his,  ni  fallor,  conficitur,  perturbationes 
hepatis  insolitas,  corpus  viribus  contagii  obnoxium 
semper  reddere,  contagiumque  simul  atque  in  sys¬ 
tema  receptum  fuerit,  suis  viribus  et  ad  secre¬ 
tionem  bilis  augendum,  et  ad  fluidum  acrius  red¬ 
dendum  valere.  Quin  et,  actionem  hancce  he¬ 
patis  morbosam,  contagio  excitatam,  si  diu  per¬ 
stiterit,  morbos  in  eodem  viscere  #  diversos,  flui¬ 
dorum  scilicet  congestum,  fabricaeque  organi  mol¬ 
litiem  et  alios  necessario  gignere  t,  mihi  manifes¬ 
tum  videtur. 

e 

DE  MORBIS  QUI  ORTUM  A  SECRETIONE  BILIS 
DIMINUTA  TRAHUNT. 

Morbi  secretionis  diminutae  ab  actione  vel 
hepatis  ipsius,  vel  partium  sanguinem  bilem  prae- 

*  Poisonier  Maladies  des  Gen  de  Mer. 
t  H.  Chisholm,  Malignant  Fever. 

biturum  ad  hoc  viscus  deferentium  imperfecta, 
vel  a  fabrica  vitiosa  quibuscunque  causis  nata 
originem  ducere  facili  possunt.  Ventriculus  ali» 
mentorum  quae  ad  vitam  sustentandam  necessa¬ 
ria  sunt  receptaculum,  munere  gravissimo,  ope 
succi  gastrici  potissimum  perfungitur.  Natura 
diversissima  alimentorum  in  quae  ventriculus  sa¬ 
nus  vires  intendit ;  et  mutationes  quibus  illae  sub¬ 
stantiae  multiformes  sponfch  obnoxiae  sunt  cohi¬ 
bendo  :  et  omnia  ad  chylum  formandum  idonea, 
in  nutrimentum  bonum  convertendo,  vires,  quae 
in  hoc  organo  insunt  maximas  clarb  ostendit. 
Distentio  ventriculi  a  cibo  modicb  sumpto,  stimu¬ 
lum  ei  impertit,  ideoque  succi  gastrici  secretionem 
auget.  Est  veruntamen  modus  in  rebus,  sunt 
certi  denique  ventriculo  fines,  organumque  hocce 
vel  ob  ciborum  multitudinem,  vel  ob  naturam  eo¬ 
rum  plus  justo  irritantem,  praeter  modum  disten¬ 
tum  sane  opprimitur,  nisusque  ad  se  exoneran¬ 
dum  violentus,  debilitatem  aequb  insignem  indu¬ 
cit.  Ad  mutationes  quibus  cibi  obnoxii  sunt  co¬ 
ercendas,  nunc  parum  valet,  ideoque  aeger  crudi¬ 
tate,  flatu,  dyspepsiaque  laborat. 

“  The  sympathy  (ut  ait  Dr  Saunders  217) 
££  between  the  stomach  and  other  important  or- 
“  gans  is  well  known,  and  I  have  observed  this 
u  in  a  very  evident  way  between  the  stomach  and 
“  liver,  when,  either  from  an  irregular  distribu- 
“  tion  of  nervous  energy,  to  which  certain  con- 
<£  stitutions  are  particularly  liable,  or  from  the 
££  operation  of  indigestible  or  acescent  food,  the 
“  tone  of  the  stomach  fails  below  the  degree  ne- 
“  cessary  to  the  chylopoietic  process,  the  liver 
“  immediately  sympathizes  with  it,  and  the  bile 
££  is  no  longer  emulged  into  the  duodenum.  The 
“  consequence  of  this  is,  that  the  general  feel  of 
“  languor  and  uneasiness  which  takes  place  from 
<c  the  want  of  action  in  the  stomach,  is  farther 
u  aggravated  by  the  acid  state  of  its  contents, 
(i  and  most  severe  and  depressing  headach  su- 
<£  pervenes ;  in  this  way,  then,  from  the  consent 
“  between  the  stomach  and  liver,  the  atonic  state 
“  which  began  in  the  former,  is  reflected  back 
£C  upon  it  again  with  additional  force,  and  indis- 
£C  position,  which  would  otherwise  have  been  in- 
£C  considerable  and  of  short  duration,  is  increased 
££  to  a  degree  of  agony  which  suspends  ait  exer- 

“  tion  both  of  body  and  mind,  and  often  conti- 
nues  for  two  or  three  days.” 

Verum  enimvero  praeter  consensum  inter  ven¬ 
triculum  et  hepar,  ab  hoc  auctore  optime  descrip¬ 
tum,  causae  aliae  diversae  horum  viscerum  func¬ 
tiones  male  afficiunt.  Cibus  etenim  parum  con¬ 
coctus  in  duodenum  transit,  ibique  vires  stimu¬ 
lantes  bili  impertit.  Quantitas  autem  cibi  in 
stomacho  contenti,  ad  actionem  hujus  organi  im¬ 
perfectam  opitulandam  minimh  rit&  valet,  ibique 
diutius  morata  organum  irritat ;  secretioneque 
succi  gastrici  aucta,  causa  mutationes  necessarias 
subeundi  eget.  Quoniam  vero  partes  omnes  cor¬ 
poris  stimulis  validioribus  diutius  adhibitis,  actio¬ 
ni  eorum  tandem  molestius  parent,  sequitur  ut 
organa  secernentia  actioni  abnormi  longius  sus¬ 
tentata,  postea  haud  aequb  ac  in  sanitate  polleant, 
ideoque  secretiones  pro  rata  parte  deficiunt,  hoc- 
que  modo  sanguis,  qui  in  corporis  constitutione 
saniore,  succos  gastricum  et  intestinalem  praebu¬ 
isset,  molem  auctus,  qualitatesque  depravatus, 
hepar  petit. 

Causa  igitur  quare  mala  hepatis,  affectioni¬ 
bus  stomachi  morbosis  superveniunt  in  aprico  est. 

et  quomodo,  intemperantia  in  usu  vel  cibi  vel  po¬ 
tus  ;  affectiones  animi  quaedam ;  vita  sedentaria 
ventriculum  primb  atonia  afficiendo,  secretionem 
bilis  denique  diminuissent. 

Chymus  felle,  ope  cujus  in  partes  diversas 
converti  debet  orbatus ;  chylum  imperfectum 
praebebit.  In  hoc  statu  rerum  corpus  marcet,  las¬ 
situdo,  prostratioque  virium  superveniunt,  et  viam 
longae  morborum  cohorti  neurosium  vulgo  dicto¬ 
rum,  Chlorosi  potissimum,  Jacobo  Hamilton, 
M.  D.  in  libello  ejus  eximio  de  usu  purgantium, 
fide  dignissimo  teste,  sternunt.  Pars  alimentorum 
foeculenta  stimulo  hocce  ad  motum  peristalticum 
promovendum  tam  necessarid  destituta,  in  parti¬ 
bus  canalis  intestinalis  diversis  coacervatur. 

Rebus  ita  sese  habentibus  alvus,  multum  as¬ 
tringitur,  bilisque  postea  secreta  cursu  ejus  impe¬ 
dito,  aut  in  putredinem  ruens  (fluidum  etenim  hoc¬ 
ce  calore  ad  gradum  certum  aucto,  ad  putredinem 

i 

subeundam  admodum  proclive  esse,  supra  osten¬ 
dimus),  ansas  morbis  atrocissimis  dabit :  aut  in 
ventriculum  retrogressa,  organum  hocce  corrum¬ 
pet :  aut  denique,  (quod  interdum  accidit),  cur¬ 
sum  deorsum  inter  foeces  induratas  quas  solvere 

nequit,  lateraque  intestinorum  sibi  legens,  canalis 
hujus  inflammationem  excitat,  symptomataque 
dysenteriae  omnia  gignit. 

Vomitus  dejectionesque  biliosae,  quae  aegros 
quosdam  per  aliquot  hebdomadas  interdum  im¬ 
plicitos  tenent,  pro  signis  hujus  morbi,  in  quodam 
stadio  ejus  pathognomonicis  habeantur  jure  opor¬ 
tet  :  Ductus  etenim  biliarii  stimulo  diutius  sus¬ 
tentato,  nunc  vires  perdunt,  ideoque  bilis  et  in 
vesica  fellea  et  in  ductibus  hepaticis  morbosi  ac¬ 
cumulatur,  usque  dum  ob  molem  et  acrimoniam 
vel  spissitatem  irritationem  majorem  peperit,  hoc- 
que  modo  subito  ejicitur. 

Homine  olim  familiarissimi  usus  fui,  qui 
tumore  ante  marginem  sterni  sinistrum  promi¬ 
nente  diutiis  laborarat,  hic  interdum  evidens 
aegro  anxietati  dolorique  fuit,  interdum  autem 
minus  prominens  dolorisque  expers  evasit.  Par¬ 
ti  laboranti  et  vesicatoria  et  etiam  ferrum  incan¬ 
descens  incassum  adhibita  fuere ;  catharticis  ve- 
\ 

ro  salinis  calomelaneque  dosibus  debitis  in  auxi¬ 
lium  subinde  vocatis,  dejectiones  biliosae  aegri¬ 
tudinis  levationem  attulerunt ;  bile  veruntamen 

accumulata,  morbus  invaluit:  felle  autem  rit h 
ejecto,  morbus  iterum  se  remisit. 

Torpor  quo  ductus  laborat,  paralysi  tor 
poreve  vasorum  secernentium  interdum  stipatur  ; 
paralysisque  haecce  intemperantiam  in  usu  spiri¬ 
tuum  stillatitiorum  inveteratam  plumbumve  in 
corporis  sumptum  pro  causis  excitantibus  agnos¬ 
cit;  anorexia,  macies,  prostratio  virium,  faeces 
bile  orbae,  durae,  formamque  scybalorum  indu¬ 
entes;  vultusque  lividus,  subflavus,  lutulentus, 
et  nonnunquam  membrorum  quorundam  para¬ 
lysis,  inter  signa  hujus  affectionis  pathognomonica 
enumeranda  sunt 

Paralysi  vero  partiali  solummodo  ur¬ 
gente  ;  ut  scirrhum  partis  cujusdam  hepatis  cau¬ 
sis  aliis  tribuam  adducor.  Yasa  videlicet  se¬ 
cernentia  quae  ad  fluidum  &  massa  circulante  su¬ 
mendum  satis  valent ;  vires  autem,  quae  iis  insunt, 
ad  fluidum  secretum  ductibus  excretoriis  traden¬ 
dum,  haud  rite  pollent.  Hinc  glandulae  utrius- 
que  corpus  distentionem  subit,  usque  dum  vel 
ob  stimulum  nimium  inflammatio  gignitur,  vel 
hae  partes  visceris  paralysi  corripiuntur. 

Re  ita  se  habente  plus  minusve  bilis  secer¬ 
nitur,  propterea  quod  glandulae  hepatis  omnes 
quidem  non  laborant.  Quantitas  veruntamen 
secreta  ad  signa  supra  descripta  praevenienda 
pamin  valet.  Hepatitidis  chronicae  symptomata 
deinceps  aegrum  adoriuntur,  ideoque  de  hoc  sta¬ 
tu  rerum  loco  proprio  postea  fusius  disseremus. 

Si  quando  affectiones  ventriculi  morbosae, 
secretionem  bilis  diminutam  praegrediuntur,  cau¬ 
sae  malorum  organi  hujusce  omnes,  intemperan¬ 
tia  scilicet,  vel  cibum  vel  potum,  immoderatiove 
omnigena  sedulb  evitandae  veniunt;  primasque 
vias  medicus  ritfe  purget  oportet,  idcirco  quia, 
perturbatio  morbosa  quam  canalis  intestinalis 
omnis  antea  tulerat,  ad  irritationem  sustentan¬ 
dam  ideoque  ad  actionem  viscerum  omnium  con¬ 
sentaneam  promovendam  valere  facili  posset. 

♦ 

Diaeta  aegri  attentionem  medici  summam 
sibi  vindicat.  Cibos  concoctu  difficiles,  procli- 
vesque  ad  fermentationem  acidam  subeundam, 
olera,  videlicit,  carnem  frixam,  operaque  pis¬ 
toria  omnia,  aeger  evitet.  Alimenta  sexta  qua¬ 
que  hora  sumat,  propterea  quod  si  a  cibo  potu¬ 
que  diutius  abstinuisset  haud  rar6  anxietate,  do- 

lore  insigni,  debilitateque  corriperetur.  Aeger 
necnon  caveat  ne  ventriculum  mal &  infarciat, 
neve  organum  hocce  distentionem  nimiam  ob  ci¬ 
bi  quantitatem  subeat.  Caro  assa  elixae  ante¬ 
ferenda  est,  idcirco  quia  et  concoctu  facilior,  et 
caeteris  paribus  corpus  melius  nutrit  Carnes 
autem  elixae  aeque  ac  juscula,  ad  fermentatio- 
nem  acidam  subeundam,  stomacho  atonia  labo¬ 
rante,  pronae  evadunt.  Aeger  prandiens  aquam 
vel  puram,  vel  Seltzereanam,  aut  cum  duplice 
nimirum  soda  imbutam  pro  potu  sumat.  Potu, 
veruntamen  intra  modum  utatur,  propterea  quod 
succo  gastrico  nimis  diluto,  ideoque  plus  justo  de¬ 
bile  reddito,  alimenta  saepius  haud  rit&  conco- 

&  A 

quuntur. 

Perturbationes  animi  secretiones  omnes  haud 
parum  afficiunt.  Hinc  ratio  patet  quare,  ani¬ 
mus  agitationibus  liber,  succi  gastrici  secretioni, 

ideoque  cibi  concoctioni,  potissimum  favet.  Quin 

*  ' 

et,  &  re  aegri  foret,  si  cibo  sumpto  quietem  duos 
tresve  horas  agat,  somnus  post  prandium  parum 

pro  aegro,  facit,  nisi,  si,  vel  corpus  defatigatione 

/ 

ei  gravescat,  vel  aegrotus  aetate  provectior  sit, 
vel  denique  in  regionibus  calidioribus,  vires  ob 

solis  ardorem  deficiant.  Rebus  aliter  stantibus, 
somnolentia  post  prandium,  cruditatem,  a  cibi 
quantitate  natura  ve,  pendere  palam  facit #. 

Aquam  mineralem  quandam  aegrotus  mane 
hauriat,  et  corpus  et  mens  intra  modum  necnon 
exerceantur.  Aeger  caveat,  ne  alvus  nimis  sup¬ 
primatur  ;  et  post  remedia  suprrt  dicta  adstrictae, 

•S,  s 

exinanitionibus  hora  c6rta  ritb  factis,  optime  oc¬ 
curritur.  Viribus  et  ventriculo  et  duodeno  hoc 
modo  impertitis,  hepar  ad  functionem  ejus  pro¬ 
priam  praestandam  iterum  satis  valebit. 

Amara  diversa  cum  rheo,  aloe  et  medica¬ 
mentis  ejusmodi  aliis  conjuncta,  vices  bilis  justo 
parcius  secretae,  pro  tempore  supplebunt.  Aci¬ 
do  nimio,  usu  remediorum  alkalescentium  me¬ 
detur.  Joannes  Abernethy,  Chirurgus  Londi- 
nensis,  in  libello  ejus  de  morbis  organorum  con- 
coctui  ciborum  inservientium,  pilulam  hydrargyri 

unam,  et  ad  vires  hepatis  secernentes  restituen- 

\ 

das,  et  ad  colorem  flavum  sedibus  luteis  imper¬ 
tiendum,  satis  valuisse,  nos  certiores  facit. 


*  Cullen,  Mat.  Med.  Vol.  I. 

Secretionem  bilis,  navigatione,  nauseaque 
marina  plurimum  affici,  insuper  observandum  est. 
Liquor  spissus  ductuum  ostia  obstruens,  secre¬ 
tioni  haud  raro  multum  obstat.  In  hac  inclina- 

«  * 

tione  rerum,  aegro  ope  submuriatis  hydrargyri, 
cum  catharticis  acrioribus  quibusdam  conjuncti 
certissimi  succurritur.  Quin  et,  si  quidem,  felle 
justo  parcius  secreto,  congestum  ejusmodi  sern- 
per  in  crimine  ponere  liceat ;  causis  supra  allatis 
rith  perpensis,  ut  submuriatem  remediis  aliis  om¬ 
nibus  anteferam  adducor» 

DE  ICTERO. 

Icterus  a  Doctore  Cullen,  verbis  sequenti¬ 
bus  definitur. 

“  Flavedo  cutis  et  oculorum ;  faeces  albi¬ 
dae  ;  urina  obscure  rubra ;  immissa  colore  luteo 
tingens.”  ' 

Morbus  hicce  a  causis  omnibus,  quae  ad 
cursum  bilis  in  duodenum  impediendum  valent, 
ortum  ducere  facilh  potest.  Exitu  etenim  li¬ 
quori  hoc  modo  denegato,  vel  lymphaticis  ab¬ 
sorbetur,  vel  in  ductus  repulsus  massam  san¬ 
guinis  per  venas  petit.  Lassitudo,  anxietas,  cibi 

H 

fastidium,  sensus  ponderis  molestiaeque  circa 
praecordia ;  flatus,  acor  in  ventriculo ;  dyspnoea¬ 
que  levis,  impetum  morbi  plerumque  praegre¬ 
diuntur.  Morbo  vero  procedente*  cutis,  tunicae 
oculorum  adnatae,  radices  etiam  unguium  colo¬ 
rem  flavum  induunt;  saliva  amar£  sapit;  nau¬ 
sea  vomitusque  superveniunt;  alvus  constringi¬ 
tur;  faeces  colore  luteo-albido  gaudentes,  odo¬ 
risque  expertes  dejiciuntur;  dolor  in  latere  dex¬ 
tro  dorsum  versus  jaculatur,  pulsus  arteriarum 
inaequales  evadunt ;  urina  plerumque  subrubra, 
saepius  vero  pellucida,  immersa  colore  luteo 
tingit.  Signa  haec  cum  paulisper  perstiterint, 
haud  raro  sensim  evanescunt ;  symptomata  scili¬ 
cet  gradatim  mitigantur ;  faecesque  bile  tingun¬ 
tur. 

Verum  enimvero,  si  morbus  aegrotum  per- 

♦ 

petuo  urgeat,  si  singultus,  rigoresque  frequentes 
sese  comites  ei  praebeant;  si  signa  pyrexke  plus 
plusque  ingravescant ;  si  pervigilia,  melancholia, 
prostratio  virium,  sudores  profusi  haemorrhagiae¬ 
que  sese  ostendant,  de  eventu  sanb  ambigitur. 

Morbus  plerumque  in  homines  sedentarios, 
animosque  in  studia  incumbentes ;  homines  etiam 

intemperantiae  vel  potus  vel  cibi  deditos  ;  artifi- 

* 

cesque  situ  corporis  procurvo  utentes,  impetum 
promptius  facit.  Quin  et  foeminas  gravidas  sae¬ 
pius  'adoritur. 

Stricturam  impedimentumque  ductuum,  sive 
b  calculis,  spasmo,  cavi  abolitione,  pressioneve  ex¬ 
terna,  origines  duxerint,  inter  causas  hujus  morbi 
excitantes  enumerare  vellem.  Calculi*  crimen 
frequentissimb  jure  sustinent :  Cadavere  morbo 
regio  mortui  secto,  in  vesica  et  in  ductu  cystico 
saepe  inveniuntur,  sed  ex  his  haud  multum  mali 
oritur ;  ut  verd  in  ductu  hepatico  (quod  raro 
evenit,)  aut  in  communi  choledocho  situm  habent, 
huic  malo  plerumque  sunt  causae.  Et  molem  et 
numerum  multum  variant.  Interdum  cadavere 
aperto,  vesica  calculis  maximis  vel  ferh  vel  pror¬ 
sus  repleta,  nobis  ante  oculos  versatur ;  hi  vero 
calculi  molestiam  haud  insignem,  aegro  supersti- 
te  attulere;  calculi  minores  causam  morbo  sae¬ 
pius  dant,  propterea  quod  in  initium  ductus  fa- 
cilh  ingressi,  bili  transitum  omnino  denegant. 


*  De  analysi  calculorum  chemica  supra  disserimus. 

Calculos  biliarios  molem  praegrandes,  cur» 
sum  sibi  in  duodenum  per  aperturam  insolitam 
legisse,  aegrumque  tamen  convaluisse,  artis  peri¬ 
ti  nos  certiores  faciunt*.  Calculis  majoribus  po¬ 
tissimum  per  ductum  transeuntibus,  aeger  diris 
tormentis  apud  scrobiculum  cordis  cruciatur. 
Regio  epigastrica  tota  vehementissime  dolet ;  in¬ 
terdum  vero  et  dorsum  et  latus  dextrum  laborat 
Pulsus  arteriarum  rarius  frequentes,  aliquandd 
etiam  tardiores  ac  in  statu  corporis  sano  eva¬ 
dunt;  languore,  naused,  vomitu,  stricturaque  in 
partibus  corporis  diversis  spasmodica  aeger  ten- 
tatu-r.  Paroxysmi  plerumque  subito  superve¬ 
niunt,  intraque  horam  saepius  recurrunt ;  symp¬ 
tomataque  omnia,  post  calculum  egressum  aegro 
vires  corporis  multum  fracto  cessant.  Quin  et, 
calculus  biliarius  ipse  dum  faecibus  per  anum  de¬ 
jicitur.  Calculi  inter  transeundum  haemorrha¬ 
giam  aliquandd  inducunt.  Hujus  phaenomeni  ex¬ 
emplum,  medicus  quidam  in  rerum  medicarum 
commentario  Paris.  Med .  Jour .  f  dicto,  in  medio 

)  '  * 

*  Cheston  et  Cline. 

+  In  Mens.  Aug.  1782. 

ponit;  hac  in  historia,  venae  portarum  ramus 
disruptus  fuit. 

Ductus  strictura  spasmodica  minimi  labo¬ 
rare,  sunt  qui  contendunt,  propterea  quod  et 
irritabilitate,  et  viribus  musculosis  manifeste  de¬ 
ficiunt*;  irritabilitatem  veruntamen  inductibus 
inesse,  etiamsi  stimulis  externis  ne  promptius 
quidem  parent,  animus  mihi  neutiquam  pendet 
Alimenta  in  duodenum  transeuntia,  fluxum  bilis 
promovere,  vel  pauci  vel  nulli  dubitant.  Hu- 
jusee  phaenomeni  causa,  si  mens  me  rect£  monet, 
parum  in  aperto  est,  nisi  si  alimenta  in  transitu, 
ductus  extremitatem  afficere,  eoque  modo  cana¬ 
lem  totum  in  actionem  ciere  agnoscas. 

Quin  et,  quamobrem  ductus  causa  egres¬ 
sum  calculo  praebendi  praeter  modum  laxatus, 
aegrum  cruciatu  summo  afficeret,  si  irritabilita¬ 
tis  prorsus  expers  evadit.  Rem  autem  aliter  se 
habere,  ebrietati  dediti  ciarb  ostendunt.  His 
etenim  ductus  vel  ob  tunicarum  ejus  densitatem, 
bili  transitum  omnind  denegat,  vel  ob  stimulum 

\ 

\  / 

*  Saunders,  page  26. 

antecedentem  magnum  extremitati  ejus  adhibi¬ 
tum,  paralysi  penitus  corripitur. 

Quin  etiam,  ductuum  post  calculum  egres¬ 
sum  amplitudo  insignis  vim  eorum  musculosam 
minimi  redarguit,  idcirco  quia,  et  his  ducti¬ 
bus  et  partibus  aliis  diversis  modus  certique 
fines  sunt,  ultra  quos  prodire  nequeunt ;  machi¬ 
nae  scilicet  motum  cientis  instar,  quae  tensa 
praeter  modum  reddita,  ad  vires  recuperandas 
parum  valet 

Verum  enim  vero  etiam  si  scrupulus  de 
structura  ductuum  spasmodica  quibusdam  restare 
possit ;  de  spasmo  tunicarum  duodeni,  ductusve 
ostei  ansas  ictero  facile  praebente  nulli  dubium 
est. 

Perturbationes  animi  et  vehementes  et  su¬ 
bito  concitatae,  ad  hunc  morbum  inducendum  ad¬ 
modum  valent,  morbumque  ab  affectionibus  men¬ 
tis  his  violentis  originem  ducens,  exitum  exitia¬ 
lem  saepius  habet 

Hisce  in  casibus,  effectus  eosdem  &  bile  nas¬ 
ci,  ac  e  sanguine  in  syncope  a  pathematis  mentis 

*  Morgagni  de  sed.  et  caus.  morb.  cap.  xxxvii. 

subito  excitatis  pendente,  verisimile  videtur.  Ac¬ 
tio  etenim  spasmodica,  qua  pars  canalis  intesti¬ 
nalis  superior  laborat,  ductibus  hepaticis  imper¬ 
titur  ;  eaque  de  causa,  bilis  in  poros  biliarios  re¬ 
pellitur,  hisce  autem  in  poris,  cum  sanguine  b 
ramulis  venae  portae  eadem  vi  spasmodica  repul¬ 
so  commiscetur;  nisuque  duplice  vasa  capillaria 
amplificationem  subeunt,  fluidaque  duo  admis¬ 
centur. 

Ob  vires  veruntamen  ductuum  majores,  bilis 
per  venas  hepaticas  in  circulationem  necessario 
defertur,  cutemque  colore  flavo  tingit.  Quando 
quidem  contractio  spasmodica  pro  tempore  so¬ 
lummodo  valet,  sanguis  deinceps  secretionem 
praebiturus  in  vasa  secernentia  et  justo  celerius, 
et  ob  vasa  capillaria  amplificata,  quantitate  ni¬ 
mia  transit.  In  hoc  statu  rerum,  bilis  et  imper¬ 
fecta  evadit,  et  cum  sanguine  commista,  colorem 
nigrum  induit,  cursumque  sibi  in  stomachum 
legens,  vomitu  rejicitur. 

Tumores  hepatis  partiumque  vicinarum,  in¬ 
ter  causas  morbi  arquati  indole  pessimi  excitan¬ 
tes  jure  enumerandi  sunt.  Inflammationis  ante¬ 
cedentis  symptomata  affectioque  visceris  strictu- 

ram  inducens  hancce  speciem  morbi  comitantur. 
Hydatides  reprehensionem  culpae  interdum  sus¬ 
tinere  insuper  observandum  est. 

Speciei  faujusee  morbi  historiam  in  diaria 
nosocomii  Edinburgensis  clinica  (in  anno  1 807-8 
Margaretta  Hoy)  relatam  habemus.  Hepar  par¬ 
tem  abdominis  thoracisque  majorem  huic  aegrae 
replevit.  Cadavereque  aegrotae  morbo  epidemi¬ 
co  e  medio  sublatae,  secto,  cystae  hydatidum 
magnae  superficiei  hepatis  adhaerentes,  inspicien¬ 
tibus  ante  oculos  versatae  sunt,  aegraque  nostra, 
sicuti  exemplis  in  similibus  haud  rar6  accidit, 
dolore  parum  affecta  fuit. 

Foeminae  gravidae  ictero  saepius  laborant ; 
foetu  veruntamen  in  lucem  edito,  morbus  rite 
discedit.  Ductus  biliarii  sive  ob  tunicarum  den¬ 
sitatem,  (quod  ebriosis  accidit,)  sive  ob  compres¬ 
sionem  diuturnam  saepissime  coalescunt.  Duc¬ 
tibus  hoc  modo  coalescentibus,  morbus  insanabilis 
semper  evadit;  signaque  icteri  confirmati  dolor 
levis,  gradum  minimi  varians,  et  corpus  sensim 
marcens,  pro  symptomatis  hujus  morbi  speciei 
pathognomonicis  habeantur  oportet. 

Ductus  hepatici  torpor  (quo  homines  seden¬ 
tarii  saepius  laborant,)  fel  ipsum  plus  justo  spis¬ 
sum,  icterum  haud  raro  gignunt.  Erasmus  Dar- 
win,  M.  D.  de  historia  aegri  quem  icterus  hebdo¬ 
madas  sex  implicitum  tenuerat,  nos  certiores  fa¬ 
cit,  remediis  omnibus  aliis  incassum  adhibitis, 
/ 

hic  medicus  ingeniosissimus,  ictus  fluidi  electrici 
paucos  per  regionem  hepatis  transmitti  jussit. 
His  transmissis,  bilis  citius  dicto  faeces  colore 
proprio  infecit,  aegerque  rite  convaluit.  Si  ex¬ 
perientiae  hujus  medici  fides  rit &  habenda  est, 
species  icteri  de  qua  agitur,  dolore,  pyrexia,  nau¬ 
seaque  vacat. 

Ictero  parum  inveterato  concretionibus  in 
ductibus  biliariis  impactis  orto,  plerumque  reme¬ 
diis  propriis  succurritur ;  sin  autem  causa  b  tu¬ 
moribus  morbisve  viscerum  contiguorum  petenda 
sit,  hydropi  viam  plerumque  sternit. 

Cadavere  ictero  defuncti  secto,  partes  corpo¬ 
ris  internae,  ossa  videlicet,  cartilagines,  et  aliae 
flavedine  tinctae,  in  conspectum  veniunt.  Hepar, 
vesica  fellea,  aliaque  viscera,  malb  necnon  se  ha¬ 
bent,  obstructiQnibus  nimium  potissimum  labo¬ 
rant. 


i 

Quod  ad  rationem  ictero  medendi  quidem 
pertinet,  causas  morbi  excitantes  in  limine  remo¬ 
veamus  oportet.  Morbo  calculum  in  ductis  im¬ 
pactum  pro  causa  agnoscente,  dolore,  pyrexiaque 
^  etiam  multum  urgentibus,  venam  pertundere,  san¬ 
guinemque  pro  aegri  aetate  viribusque  detrahere 
medicus  debet.  Balneo  tepido  usque  dum  animo 
fere  linquitur,  aeger  utatur.  Causa  et  dolorem 
leniendi,  et  spasmum  cohibendi,  ad  usum  opii 
summo  cum  commodo  postea  confugiendum  est. 
Praesidium  ab  emeticis  medicum  petere  oportet, 
tartritisque  antimonii  dosibus  nauseosis  primd  ad¬ 
hibitis  ;  postea  verb  dosibus  majoribus  ad  plenum 
vomitum  excitandum,  emeticis  aliis  omnibus  jure 
anteponendus  est,  nisi  vel  pyrexiae  vel  inflamma¬ 
tionis  signa  gravius  urgeant. 

Sin  autem  aeger  signis  vel  pyrexiae  vel  in¬ 
flammationis  laboret,  ne  vomitiones  concitet,  me¬ 
dicus  rith  caveat.  Opio,  viribusque  balnei  tepidi 
relaxantibus  spasmo  certissime  obviam  eundum 
est.  Panni  lanei  calidi  regioni  ductuum  adhibe¬ 
antur.  Causa  alvum  ducendi,  cathartica  dras- 
tiora  in  auxilium  vocanda  sunt ;  propterea  quod 

purgantia  leniora  ad  intestina  in  motum  cienda 
parum  valent. 

Morbo  b  tumoribus  partium  vicinarum  ori¬ 
ginem  ducente,  submurias  hydrargyri  dosibus 
parvis  adhibitis  plus  minusve  pro  aegro  faciet. 
Quin  et,  si  vel  torpor  ductus,  vel  bilis,  in  intesti¬ 
nis  morbosi  accumulata,  justoque  diutius  retenta, 
morbo  causam  dant.  Calomelas  dosibus  majoribus 
causa' alvum  fusius  subducendi  adhibitus,  aegro 
plurimum  proderit,  idcirco  quia,  et  congestum  re¬ 
movebit,  et  ad  munera  bilis  parcius  justo  secre¬ 
tae  praestanda  (ut  supra  ostendimus,)  valebit; 
hocque  modo  intestinorum  torpori  a  bilis  defectu 
pendenti  succursum  est. 

Fluidum  electricum  in  usum  adhibere  liceat. 
Accumulationi  bilis  morbosae  equitatione  optimb 
occurritur.  Aquae  minerales  ad  vires  systematis 
reficiendas  multum  valebunt. 

DE  HEPATITIDE  ACUTA. 

Et  hepar,  et  corpora  glandulosa  omnia  alia, 
ad  species  inflammationis  duas,  inflammationem 
nimirum  chronicam  acutamque  proclivia  sunt. 
Quin  et,  inflammatio  hepatis  acuta  in  regionibus 

calidioribus  potissimum  grassatur,  eosque  tempe¬ 
ramento  sanguineo  praeditos  saepius  adoritur, 
inflammatio  vero  chronica  in  melancholicos  impe¬ 
tum  plerumque  facit. 

Cullen  hepatitidem  acutam  verbis  sequenti¬ 
bus  definitam  habet. 

“  Pyrexia;  hypochondrii  dextri  tensio  et  dolor 
saepb  pungens,  pleuritici  instar,  saepius  obtusus ; 
dolor  ad  claviculum  et  summum  humeri  dextri ; 
decubitus  in  sinistrum  latus  difficilis  ;  dyspnoea ; 
tussis  sicca ;  vomitus  :  singultus.” 

Inflammationis  viscerum  aliorum  instar,  plus 
minusve  subito  invadit,  interdum  dolor  circa  prae¬ 
cordia  ;  anxietas,  pyrexiaque,  symptomatibus  mor¬ 
bi  pathognomonicis,  aliquandiu  antecedunt;  inter¬ 
dum  vero  dolor  hepatis  ab  initio  urget ;  utraque 
veruntamen  parte  rigores  impetum  morbi  comi¬ 
tantur.  Dolore  in  hypochondrio  dextro  aeger 
plerumque  laborat ;  dolor  vero  hicce  jaculans  sen¬ 
su  distensionis  in  parte  affecta  aliquando  stipa¬ 
tur.  Quibusdam  in  exemplis  perpetuus  et  acu¬ 
tus  ;  in  aliis  vero  et  profundus  et  obtusus  evadit. 
Dolor  in  regione  hepatis,  minime  semper  fixus 
haeret,  versus  etenim  partes  alias  varias  tendit. 

ibique  vehementius  ac  in  jecore  ipso  urget.  La¬ 
teri  hepatis  convexo  laborante,  dolor  visceris 
pressu  auctus,  ad  humerum  dextrum,  claviculum 
thoracemque  extendit ;  brachium  etiam  dextrum 
ob  consensum  inter  nervos  harum  partium  ner¬ 
vosque  phrenicos  torpet ;  lobo  vero  sinistro  cor¬ 
repto,  dolor  humerum  sinistrum  afficit,  deorsum- 
que  per  latus  jaculatur  ;  septo  transverso  in  mali 
partem  veniente  hepateve  molem  aucto,  organum 
hocce  premente  dolor  inter  spiritum  trahendum 
multum  augetur ;  singultus  vehementissimus  do- 
lentissimusque  urget;  tussis  interdum  sicca,  in¬ 
terdum  vero  humida  supervenit.  Aretaeove  tes¬ 
te,  aeger  muco  nullo  excreato  tussiendi  desiderio 

'  o 

afficitur  #.  Pulsus  arteriarum  et  validi  et  pleni 
evadunt ;  aegrotusque  in  latus  sinistrum  decum¬ 
bens,  dolore  potissimum  opprimitur. 

Latere  autem  concavo  inflammatione  cor¬ 
repto,  dolor  obtusus  profund^que  situs,  sensu 
ponderis  stipatus,  pressu  attamen  parum  auctus, 
ventriculum  versus  tendit.  Quin  et,  stomachus 
ipse  multum  laborat ;  nausea,  vomitus,  debilitas 


De  morb.  acut.  caus.  et  signis  ij.  cap.  vj. 

summa,  anxietasque  morbis  organi  hujusce  sese 
comites  praebent;  icterus  necnon  interdum  su¬ 
pervenit.  Bile  etenim  quantitate  nimia  plerum¬ 
que  secreta  ;  strictura  vel  profusionis  hujusce  ir¬ 
ritatione  vel  inflammatione  orta,  tunicas  duodeni 
crassiores  reddere,  ideoque  fluxum  bilis  impedire 
facilb  potest ;  ictus  arteriarum  interdum  parvi 
,  debilesque,  interdum  vero  validi  plerumque  autem 
duri  evadunt.  Urina  aliquando  colore  bilis  infi¬ 
citur,  plerumque  attamen  fit  ruberrima.  Fauces 
siccae  evadunt.  Lingua  crusta  subflava  obduci¬ 
tur  ;  morboque  autem  ad  finem  vergente,  crusta 
haecce  colorem  vel  fuscum,  vel  nigrum  induit ; 
pervigilium  perpetuum  vires  prosternit ;  aegerque 
mente  interdum  captus  est ;  alvus  aliquando  sup¬ 
primitur  ;  aliquando  etiam  diarrhoea  sedesque 
biliosae  aegrotum  vexant.  Morbo  affectus  vel 
ob  secretionem  bilis  profusam,  vel  ob  partem 
coli  hepati  subjacentis  inflammatione  correptam, 
dysenteria  necnon  interdum  laborat.  In  hoc 
statu  rerum  si  morbo  non  cito  succurratur,  in 
praecipiti  est  aegrotus. 

Hepatitis  acuta  inflammationum  aliarum  in¬ 
star,  in  resolutionem  desinere  potest,  crisemque 


! 

hance  optandum  sperare  liceat,  si  aeger  dys¬ 
pnoea,  tussi,  singultu,  vomitu,  sensu  ponderis  in 
hypochondris  dextris  viriumve  prostratione  haud 
multum  laborat.  Morbo  resolutionem  subituro, 
epistaxis,  fluxusve  haemorrhoidum,  sudor  qui,  sig¬ 
nis  icteri  praecedentibus,  indusium  colore  flavo 
tingit,  aegro  die  tertio  quartove  levamini  sunt. 
Quin  et,  urina  v  ruberrima'  jdiem  ante  quartam 
copiosius  redditur ;  diarrhoea  biliosa  mucive  pul¬ 
monum  secretio  aucta,  inter  symptomata  resolu¬ 
tionem  hepatitidis  denotantia  jure  enumeranda 
sunt.  Mucum  verd  hunce  copiosissimb  secre¬ 
tum,  pulmones  interdum  prorsus  obruisse,  ideo- 
que  aegrum  suffocasse  insuper  observandum  est. 

Verum  enimvero  inflammationem  ad  pul¬ 
mones  serpentem,  mucum  purulentum  facilb  gig¬ 
nere  posse,  proclivitate  ad  resolutionem  nulla 
adstante,  in  animo  probe  tenendum  est.  Rem  ita 
se  habere,  satis  superque  manifestum  erit,  si 
quando  symptomata  omnia  alia  vel  perstent  vel 
etiam  ingravescant.  Quinetiam,  si  morbus  dies 
septem  permanserit,  symptomatibus  intermissio¬ 
nem  nullam  subeuntibus,  suppuratio  visceris  sanb 

i' 

timenda  est,  Morbum  de  quo  agitur,  organi 

suppurationem  signis  febri  hecticae  stipatam  fre- 
quentissimb  gignere,  abcessumque  rit b  formatum, 
viam  sibi  interdum  in  pulmones  patefacere,  hoc- 
que  modo  vel  spiritum  aegro  intercludere,  vel  per 
tracheam,  excreari  medicis  omnibus  liquet ;  inter¬ 
dum  vero  vomica  aut  vesicae  felleae  aut  duode¬ 
no  colore  adhaerente,  pus  per  anum  dejicitur. 

Suppuratio  hepatis  mali  ominis  sane  est, 
mortemque  aegro  saepissimb  denunciat  ;  sive 
septo  transverso  eroso  pus  ad  pulmones  adeat, 
sive  communicatione  inter  vomicam  vesicamque 
fellis  intestinave  facta,  anum  ritb  petat.  Mate¬ 
riam  purulentam  viam  sibi  in  ductus  biliarios  hoc- 
que  modo  in  intestina  legere  posse,  Culleo  re¬ 
vera  credidit.  Si  in  cavitatem  abdominis  pus  ef¬ 
fundatur,  aegro  exitium  semper  affert  Parte  ve- 

runtamen  hepatis  suppurata  musculis  abdomina- 

/ 

libus  adhaerente,  tumoreque  hoc  modo  extror- 
sum  prominente,  ab  arte  chirurgica,  praesidium 
commodissimum  petendum  est. 

Inflammatio  hepatis  acuta  in  schirrum  vis 
ceris  vel  nunquam  vel  rarissimi  desinet;  raris¬ 
sime  etiam  gangraena  organi  hepatitidi  superve¬ 
nit,  nisi  si  symptomata  praeter  modum  ingraves- 

eant ;  morbusque  remediis  debitis  in  usum  in¬ 
cassum  adhibitis,  in  pejus  celerrimi  ruat.  Ve¬ 
rum  enimvero  si  quando  gangraena  hepar  in¬ 
festet,  signa  inflammationis  subito  cessant,  su¬ 
dores  gelidi ;  pulsus  arteriarum  vacillantes  ;  ma¬ 
teriae  albi  coloris  vomitus;  sedes  liquidae  ni¬ 
grae  odoris  pessimi,  pro  praecursoribus  mortis 
jure  habendae  sese  ostendunt. 

Quin  et,  hepatitis  acuta  viam  speciei  mor¬ 
bi  chronicae  facilh  sternit  Malum  etenim  de  quo 
agitur,  etiamsi  aegro  manifesth  medetur,  insi- 
diosh  quidem  latet,  signaque  laborantem  saepius 
facile  fallunt,  usquedum  vultus  ejus  et  pallidus  et 
lividus,  languor  insolitus,  inertia,  perturbatio¬ 
nesque  corporis  aliae  diversae,  medico  morbum 
facilh  monstrant. 

Hepatitidem  per  metant  asm  inflammatione 
videlicet  aut  in  lienem  autem  in  cutem  translata, 
interdum  terminare  sunt  qui  contendunt.  Hisce 
judicibus,  cutis  hoc  modo  correpta  speciem  erysi¬ 
pelatis  prae  se  fert ;  #  crisin  autem  ejusmodi  me* 

^Biancbi  Iiist.  &c.  tom  imo.  Part.  yL  p.  4* 

dicis  ante  oculos  rarissimi  versari ;  ne  anceps 
equidem  haereo. 

Insularum  Britanniarum  incolae,  haud  ae¬ 
que  ac  regionum  calidiorum  populi  hepatitidi 

'  * 

acutae  obnoxii  vivunt.  Quin  et,  morbus  in  pla¬ 
gis  calidis  endemicus,  in  illos  temperamento 
cholerico  sanguineoque  praeditos  promptius  im¬ 
petum  facit.  Homines,  aetateque  adultos,  prae 
foeminis  infantibusque,  ad  morbum  proclives  esse 
insuper  observandum  est. 

Hepatitis  causas  excitantes  easdem  ac  phleg- 
masiae  aliae,  frigus  videlicet,  corpori  quibuscun¬ 
que  modis  applicatum ;  exercitationem  corporis 
violentam  ;  affectiones  animi  diversas  ;  iram,  pa- 
themataque  deprementia  potissimum;-  calorem 
ardentem  diu  ti  usque  perstantem ;  solis  ardentis 
ictus;  exinanitiones  solitas  (exempli  gratia  flux¬ 
um  haemorrhoidem)  suppressas ;  vim  externam 
corpori  illatam  ;  ictus  nimirum  contusionesque  fa- 
cilfe  agnoscit. 

Secretionem  bilis  cranii  fracturis  multum 
affici  Joannes  Abernethy  nos  rit£  monet. 

Febres  vel  intermittentes  vel  remittentes, 
causam  hepatitidi  saepius  dant.  Morbum  nos? 

trum  ex  obstructionibus  concretionibusque  sive 
in  hepate,  sive  in  ductibus  saepius  pendere  nul¬ 
lus  dubito.  Morbum  a  vermibus  in  hepate  hos- 
pitantibus  oriri,  Yan  Swieten,  cadavere  a  Nebel- 
lo  secto,  bene  inspecto  credere  videtur  *.  Hepa¬ 
titis  ortum  a  vomitu  violento,  morbisque  canalis 
intestinalis  interdum  ducit.  Georgius  Cleghorn, 
M.  D.  in  libello  ejus  eximio  de  morbis  in  Insula 
Minorca  grassantibus,  hepatitidem  indole  pessu- 
ma  in  incolas  hujus  insulae  qui  aquam  impuram 
hausere  saevisse,  nos  certiores  facit. 

Inter  causas  hepatitidis  excitantes,  Doctor 
Girdlestone  usum  hydrargyri  nimium  ponit.  A 
prae  causis  hisce  omnibus  hepatitidem  excitanti¬ 
bus,  intemperantia  vel  in  usu  liquorum  fermenta¬ 
torum  stillatitiorumve,  vel  in  usu  ciborum  plus 
justo  organa  stimulantium,  longe  long^que  emi¬ 
net. 

Diagnosin  latere  hepatis  concavo  laborante, 
inter  morbum  nostrum  pleuritidemque  statuere 
saepenumero  difficilius  est.  In  hepatitide,  dolor, 
digitis  sub  marginibus  costarum  prementibus, 

*  In  Nova  Acta.  Physico  Medica,  vol.  v. 

i 

plerumque  multum  augetur,,  spiritus  tractus  tus¬ 
sim  parum  ciet,  etiamsi  dolorem  auget ;  tussis¬ 
que  ne  dolorem  ab  initio  quidem  comitatur,  at 
potius  accessioni  tardius  celeriusve  supervenit. 
Inter  hepatitidem  gastritidemque  facilius  distin¬ 
guendum  est,  propterea  quod  in  hac,  dolor  ad 
claviculam  summumque  dextri  humeri  abest, 
dum  debilitas  maxima  nauseaque  agrum  pre¬ 
mant 

Morbum  de  quo  agitur,  et  enteritidem  situ 
doloris,  colicam  pyrexia  discernere  liceat ;  nau¬ 
sea  spasmo  ductuum  biliari  orum  sese  comitem 
praebet ;  hepatitide  vero  aegrotus,  affectione 
hacce  prorsus  vacat;  dolor  huic  sine  remissione 
urget;  et  pulsus  arteriarum  celeres  evadunt;  si¬ 
tusque  corporis  recumbens  ei  semper  maxime  ar¬ 
ridet  ;  cum  spasmo  laborans  trunco  corporis  ge¬ 
nu  bus  applicato,  doloris  potissimum  expers  est 

Cadaveribus  hepatitide  interemptorum  sectis, 
phenomena  diversa  conspicienda  veniunt.  Vis¬ 
cus  partibus  circumjacentibus  omnibus  saepius 
adhaeret,  haeque  adhaesiones,  aegro  situ  cor¬ 
poris  vario  decumbente  dolori  plerumque  fuerunt 
Tunicae  visceris  tam  robustae  tamque  crassae 

interdum  evadunt,  ut  summft  cum  difficultate  per¬ 
forari  possint,  et  ruberrimae  saepius  inveniun¬ 
tur. 

Quin  et,  viscus  molem  multum  variat. 

Verum  enimvero,  cadavere  hepatitide  acu¬ 
ta  defunctorum  inciso,  suppuratio  visceris  inspi¬ 
cienti,  ante  oculos  saepissimb  versatur.  Hepar 
autem  suppuratione  correptum,  interdum  abces- 
sibus  parvis  diversis  obsidetur,  interdum  vero 
vomicam  unam  insignem  quantitati  puris  magnae 
domicilium  praebentem  invenimus. 

Quin  et,  fluidum  hisce  in  abcessibus  con¬ 
tentum  natura  diversissima  gaudet:  aliquando 
speciem  puris  blandi  prae  se  fert ;  aliquando  au¬ 
tem  ob  acrimoniam  quae  in  eo  inest,  cartilagines 
costasque  ipsas  et  erodit  et  etiam  dissolvit  Acri¬ 
moniae  hujusce  documentum  insigne  Jacobus 
Lind,  M.  1).  libelli  ejus  lectoribus  ante  oculos 
ponit #.  Quin  etiam  materia  haecce  pessumb 
interdum  olet,  Bontioque  judice,  morbi  prognosis 
a  qualitatibus  hujus  fluidi,  abcessu  aperto,  sae¬ 
pius  deducenda  est.  Hepatitidem  in  gangrenam 

*  Lind.  diseases  in  Ijot  climatcs,  part  I?  chap.  iv. 

interdum  desinere,  et  Morgagni #  et  Lind  com¬ 
pertum  habent ;  de  hac  vero  terminatione  scrip¬ 
tores  medici  alii  omnes  prorsus  silent ;  signa  au¬ 
tem  insolita  gangraenam  hepatis  parum  comitan¬ 
tur,  ideoque  de  hac  affectione  artis  peritiores 
rarissime  mal&  judicant. 

Et  in  hepatitide  acuta  et  in  phlegmasiis  om¬ 
nibus  aliis  regimen  antiphlogisticum  strictb  adhi¬ 
bendum  est,  et  sanguinis  detractione  pro  parte 
hujus  regiminis  jure  habenda  medicus  praesidium 
utpote  petat  oportet,  ob  proclivitatem  attamen 
visceris  hujusce  ad  suppurationem  subeundam, 
Lieutaud  et  alii  nos  dehortati  sunt,  ne  sanguinem 
post  diem  quartam  mittamus,  nisi  signa  quaedam 
inflammationis  propriora  sese  ostendant.  San¬ 
guis  b  vulnere  magno  largfe  et  copiosi  detrahatur, 
propterea  quod  de  necessitate  venae  iterum  per¬ 
tundendae,  ab  effectu  incisionis  primae  sane  ju¬ 
dicandum  est. 

Irritationes  omnes  aegrum  ritfe  evitare  opor¬ 
tet,  ideoque  intestina  prorsus  purganda  veniunt. 

■v 

Causa  canalem  huncce  eluendi,  medicis  haud 
*  De  sed.  et  caus.  morb.  epist.  xxxvi. 

paucis  cathartica  salina  in  hoc  morbo  prae  aliis 
arrident,  faustoque  cum  eventu  in  auxilium 
interdum  vocantur.  Verum  enimvero,  ducti¬ 
bus  quibusdam  ob  inflammationem  constric¬ 
tione  spasmodica  ideoque  congestis  laborantibus, 
submurias  hydrargyri  cum  pulvere  radicis  convol¬ 
vuli  jalapae,  gummi  resinave  convolvuli  scammo- 
niae  conjunctus,  dosibusque  plenioribus  adhibi- 
bitus,  votis  medici  certius  respondebit,  idcir¬ 
co  quia  effectus  ejus  in  duodenum,  partemque 
tubi  intestinalis  superiorem  revera  edit,  cum 
cathartica  salina  intestina  crassiora  in  motum 
promptius  cient.  Quin  et,  si  medicus  inclinat 
ut  sales  medios  adhibeat,  alvo  prius  usu  calome- 
lanos  bene  purgata,  ad  effectum  operis  ope 
horum  salium  postea  certius  ventum  est. 

De  effectibus  submuriatis  hydrargyri  in  hoc 
morbo  medendo,  bonis  idem  animus  est  mihi  et 
multis  aliis  scientiae  medicinae  long&  long&que 
peritioribus ;  causaque  sententiam  meam  tuendi 
verba  Jacobi  Currie  de  Nosocomio  T.  Guy:  — 
“  I  am  as  weli  convinced  as  I  am  of  any  medi- 
“  cal  fact,  that  by  the  early  and  free  administra- 
<£  tion  of  calomel,  I  have  saved  many  a  pound 


80 


DISPUTATIO  MEDICA 


<c  of  blood,  which  must  have  been  taken  away 
“  to  alleviate  the  urgent  symptoms  of  hepatic 
tc  inflammation,”  et  iterum  “  as  in  most  cases 
M  calomel  given  in  such  doses  (three  or  four 
u  grains  every  four  or  six  hours,  in  proportion 
“  to  the  urgency),  and  at  such  intervals,  proves 
u  considerably  purgative,  it  might  be  concluded 
ee  that  its  great  effect  here  were  entirely  owing 
“  to  its  cathartic  power ;  this  is  in  a  great  inca- 
a  sure  true,  but  only  in  a  particular  sense  of  the 
“  word  cathartic,  and  therefore  requires  expla- 
nation.  The  bowels  may  be  repeatedly  clear- 
“  ed  by  other  purgatives  without  rauch  relief ; 
“  and  even  calomel  is  often  attended  with  little 
ee  if  any  more  advantage,  if  it  passes  very  spee- 
“  dily  through  the  intestines.  The  mode  in 
ec  which  alone  it  proves  effectual,  is,  by  emul- 
ging  the  biliary  ducts,  and  the  evidence  and 
“  measure  of  its  salutary  operation  is  the  quan- 
u  tity  of  bile  which  it  evacuates  by  stool ;  though 
£C  its  effects  then  be  ultimately  that  of  a  cathar- 
t£  tic,  yet  it  is  not  simply  as  such  that  itis  useful,  , 
4£  but  by  acting  specifically,  and  being  (if  I  may 

r' 

“  be  allowed  an  antiquated  expression)  a  cho- 

c£  lagogue  or  evacuant  of  bile.  The  general  dis-; 
"  tension  of  the  liver  is  lessened  by  emulging  it 

“  of  its  bile,  which,  at  the  same  time  that  it  is 

\ 

“  secreted  in  large  quantity  from  the  increased 
“  action  of  the  Vena  Portae,  is  prevented  from 
“  passing  freely  into  the  duodenum,  in  conse- 
“  quence  of  the  hepatic  and  common  ducts  par- 
“  taking  of  the  inflammatory  state.  It  amounts, 
“  I  think,  to  a  proof  of  this  opinion,  that  even 
:i  calomel  fails  if  it  pass  through  the  bowels 
u  quickly ;  and  that  I  have  been  obliged  to  assist 
“  its  relaxing  power  on  the  biliary  ducts,  by 
(C  joining  it  with  opium  and  antimoniai  powder, 
“  especially  the  former,  which  I  give  to  the 
f<  amount  of  a  grain  or  more  every  six  hours,  or 
“  as  often  as  the  urgency  of  the  pain  renders 
a  necessary  Ventriculo  plus  justo  irritabili, 
ideoque  submuriatem  aegrius  ferente,  remedium 
hocce  tritura  cum  aqua  calcis,  acido  muriatico 
liberatum,  et  cum  opio  conjunctum,  parum  rejici 
idem  medicus  expertus  nos  certiores  facit. 


*  Saunders,  page  333.  Cit.  auctori. 

Sententia  hujus  medici  in  morbis  hepaticis 
et  in  India  et  in  hac  regione  multum  exercitati, 
de  virtutibus  submuriatis  in  morbo  nostro  meden¬ 
do,  attentionem  medicorum  aliorum  summo  cum 
jure  sibi  vindicat. 

Medicinam  facientes,  de  viribus  praepara¬ 
torum  hydrargyri  aliorum  in  hoc  morbo  curando, 
inter  se  dissident  et  discordant ;  ideoque  opinio¬ 
nes  eorum  diversas  in  medium  proferre  superva¬ 
caneum  foret.  Hydrargyrum  causa  systema  to- 
•  •  .  .  ....  ,  '  \  ' 

tum  pervadendi,  frictione  videlicet  externa  adhibi¬ 
tum,  effectus  suos  certius  praestiturum  esse,  sig¬ 
nis  inflammationis  sanguinis  detractione  alvique 
purgationibus  antea  remotis,  verisimilius  est. 
Hinc  ni  fallor  ratio  patet,  quare  medici  hodierni 
pleiique  metalli  praeparationes,  exinanitionibus 
hisce  factis,  solummodo  in  auxilium  vocant.  Hy- 
drargyrum  frictione  externa  in  hoc  morbo  adhibi¬ 
tum,  aegro  prodesse,  quum  primum  glandulae  sa¬ 
livam  secernentes  in  actionem  citae  fuerint,  sunt 
qui  nos  docent.  Jacobus  Macgregor,  M.  D. 

f 

contra  ea,  metallum  pro  aegro  minime  rite  factu¬ 
rum  esse,  nisi  medicus  actionem  glandularum  diu¬ 
tius  protrahat  strenue'  contendit,  causa  verunta- 

men  actionis  harum  glandularum  stimulo  hydrar- 
gyri  aucta,  explicatus  difficillimos  habet. 

Glandulis  duabus,  liquores  simillimos  inter 
quos  ope  testium  accuratissimorum  discernere 
minimb  penes  chemicum  est  secernentibus,  nobis 
verisimillimum  apparet,  stimulum  quemcunque, 
qui  unam  ex  iis  in  actionem  praeter  modum  ciet, 
in  alteram  etiam  pollere  fas  est  concludere.  Fac 
rem  ita  esse,  hydrargyrum  secretionem  salivae 
augere  omnibus  liquet.  Quaeritur  igitur  nun- 
quid  est  causae  quin  effectus  eosdem  in  pancreas 
edat?  Nicotianum  tabaci  substantiaeque  aliae, 
quae  ad  secretionem  salivae  augendam  valent, 
scirrhum  pancreatis  saepius  gignunt,  hydrargy- 
rumque  succi  pancreatici  secretionem  praeter  mo¬ 
dum  promovere;  ideoque  quantitatem  sanguinis 
majorem  ad  secretionem  hanece  auctam  praeben¬ 
dam,  necessariam  esse,  verisimillimum  est.  In  hoc 
statu  rerum,  sanguis  pro  actione  pancreatis  aucta, 
visceribus  aliis  parcius  suppeditabitur,  propterea 
quod  vasa  eadem,  (viz.  arteria  coeliaca,)  fluidum 
vitale  hocce  et  pancreati  et  hepati  subministrant : 
ac  si  Doctor  Saunders  de  sede  hepatitidis  acutae 
vera  praedicat,  (medicus  etenim  hicce  arterias 

solummodo  in  hoc  morbo  laborare,  sibi  persua¬ 
sum  habet,)  quin  actio  hepatis  inflammatoria  ; 
fluxu  sanguinis  arteriosi  in  hoc  viscus  ex  quibus¬ 
cunque  causis  diminuto,  plus  rninusve  impediatur, 
nemo  est,  qui  dubitat. 

Verum  enim  vero,  modum  operandi  alterum 
hydrargyro  tribuere  sand  liceat.  Hepatitis  in  ho¬ 
mines  ad  morbum  proclives  impetum  saepius  fa¬ 
cit,  saepius  etiam  ob  rationem  vivendi  causasque 
alias  diversas,  conditionem  hepatis  morbosam 
jure  suspectam  habemus,  ac  in  historia  hepatiti¬ 
dis  chronicae  tradenda,  signa  pathognomonica  mi¬ 
nime  semper  morbum  comitari,  postea  ritb  osten- 

/ 

demus.  Rebus  ita  se  habentibus,  hydrargyrus  vi¬ 
ribus  singularibus  propriisve  praeditus,  ad  ob¬ 
structiones  tollendas  multum  valebit,  viscereque 
obstructionibus  immuni,  remedium  idem  ad  secre¬ 
tionem  sanam  restituendam  haud  minus  utile 
evadet. 

Sanguine  rit&  detracto,  alvoque  pro  re  nata 
ducta,  epispastica  regioni  hepatis  imposita  multum 
pro  aegro  faciunt.  Medicus  artis  suae  haud  me¬ 
diocriter  gnarus,  vesicatorium  incautius  maturi- 
usque  impositum,  viscus  haud  raro  in  suppura- 

tionem  corripuisse  re  compertum  habuisse  me 
certiorem  fecit.  Praeparationes  antirnonii  vires 
calomelanos  salutiferas  multum  augere,  insuper 
observare  liceat. 

Fotus  regioni  hepatis  medicus  adhibeat  opor- 
"tet.  Diarrhoea  biliosi  interveniente,  ad  usum 


catharticorum  causa  vel  fluxus  gradum  sistendi, 


vel  cursum  ejus  accelerandi,  medicus  minimfe  con¬ 
fugere  debet ;  at  potius  ope  diluentium  mitium 
alvum  moderatius  laxam  conservet.  Epistaxis, 
haemorrhagiaeve  aliae  diversae,  sua  sponte  pro¬ 
rumpentes,  hepatitide  acuta  laborantibus  saepius 
levamini  sunt,  ideoque  sanguine  &  venis  haemor- 
rhoidalibus  potissimum  tardius  erumpente,  sunt 
qui  hirudines  in  auxilium  commode  vocant. 

In  hoc  morbo  medendo,  acidum  nitricum  de 
meliore  nota  commendatum  habemus ;  vires  ve- 
runtamen  hujus  acidi  in  hepatitide  acuta  curanda, 
experientia  minimb  satis  ratas  habemus;  remc- 

diumque,  me  judice,  in  morbi  reliquiis  tollendis 

* 

solummodo  valet. 

Si  quando,  ob  vires  remediorum  supra  dic¬ 
torum  deficientes,  causasve  alias,  hepar  in  sup¬ 
purationem  rueret,  signaque  suppurationis  pro- 

pria,  supra  etiam  literis  mandata  sese  ostendant ; 
si  visceris  conditionem  satis  manifestam  habea¬ 
mus,  abscessusque  extrorsum  promineat;  ne  me¬ 
dicus  se  quidem  cohibeat  usquedum  vomica  clau¬ 
stra  sponte  perruperit ;  at  potius  materiam  pu¬ 
rulentam  ope  scalpelli  educat.  Tegumenta  et 
etiam  substantiam  hepatis  altius  incidat,  prop- 
terea  quod  vulnus  magnum  aegressum  puris 
promptius  praebens,  aegro  plurimum  proderit. 
Joannes  Pringle,  Eques  Baronettus,  aegri  cujus- 
dam  historiam,  qui,  vulnere  haud  rite  dilatato, 
morti  occubuit,  in  commentaria  relatam  habet. 
In  hoc  statu  rerum,  chirurgi  est,  incisione  pri¬ 
mo  per  musculos  abdominales  peritoneumque, 
dein  per  substantiam  hepatis  pro  partis  abcessus 
pendentis  magnitudine,  facta,  pureque  indies  rit£ 
abducto,  a  parte  inferiore  vulnus  sanare.  V ul- 
nus  curatu  saepe  difficillimum  est.  Viribus  ve- 
runtamen  aegri  rite  sustentatis,  tandem  parte  vis¬ 
ceris  minore  potissimum  laborante,  sensim  con¬ 
valescet.  Abscessu  vero  viam  sibi,  aut  in  pul¬ 
mones  aut  in  intestina  patefaciente,  irritationes 
omnes  evitandae  sunt,  spesque  salutis  in  natu¬ 
rae  viribus  medicatricibus  ponamus  oportet.  . 

Inflammatione  activa  urgente*  constitutio 
corporis  consensu  cum  parte  affecta,  potilis  ac 
impedimentis  in  functionibus  ejus  ullis  aliis  labo» 
rat,  ideoque,  actione  inflammatoria  cessante, 

aeger  gradatim  revalescet.  Aegrotum  tentationi 

\ 

morbi  alterae  obnoxium  causas  excitantes  omnes 
cibos  potusque  stimulantes  sedulo  evitare  opor¬ 
tet. 

/ 

De  Hepatitide  Chronica. 

Inter  hepatitidem  chronicam  morbosque 
alios  summa  cum  difficultate  distinguendum  est ; 
idcirco  quia,  affectionis  hujusce  signa  tum  varia 
evadunt,  tum  etiam  symptomatis  aliis  insolitis 
haud  paucis,  sese  comites  exhibent.  Morbum 
formam  fallacissimam  ab  initio  induere,  insuper 
observandum  est.  Cullenus  noster  naturam  mor¬ 
bi  hujusce  incertissimam  iri  animo  revolvens,  in 
libro  ejus  “  First  Lines  ’  dicto,  de  eo  penitus  si¬ 
let,  propterea  quod,  diagnosin  inter  species  he¬ 
patitidis  duas  accuratam  statuere,  vix  ac  ne  vix 
quidem  penes  medicum  est,  symptomataque  haud 
pauca  ex  iis  quibus  aeger  laboravit  pro  signis  mor¬ 
borum  diversorum  aliorum  pathognomonicis  ha- 

berentur,  nisi  quod  cadavere  inciso,  phaenomena 
similia  in  conspectum  venissent. 

Signa  dyspepsiae  solita,  appetitus  cibi  vide¬ 
licet  varius,  acor  sensusque  plenitudinis  in  ven¬ 
triculo  post  cibum  sumptum,  vultus  pallidus  in- 
terdumque  tumidus,  morbi  impetum  praegredi¬ 
untur;  symptomata  morbis  propria,  sensus  ni¬ 
mirum  ponderis  dolorque  in  hypochondrio  dex¬ 
tro  obtusus  pressu  auctus ;  brachii  dextri  torpor, 

\ 

dolor  ad  acromion  dextrum,  interdum  clavicu¬ 
lam  musculosque  colli  versus  tendens ;  saeph  nu- 
merb  autem  partium  harum  pruritus,  signis  dys¬ 
pepsiae  citius  tardiusve  superveniunt  Si  quando 
stomachus  antea  parum  laborasset,  in  hoc  stadio 
morbi  se  mal&  habet,  atoniamque,  morbo  hocce 
aegrotos  tam  insigniter  prementem,  facilb  gignit; 
anorexia  summa  nauseaque  manh  urgent;  vultus 
antea  pallidus,  colorem  fuscum  saepius  induit, 
oculi  hebescunt ;  tunicaque  sclerotica  colore  fla¬ 
vo  inficitur.  Aeger  languore  lassitudineque  op¬ 
pressus,  terroribus  vanis  commovetur,  sopore  nec- 
non  afficitur ;  somnus  veruntamen  vires  parum 
recreat,  aegroque  dormienti  dira  saepius  visa 

Spiritus  saepius  difficillimi  trahitur ;  aegro 
tus  tussi  sicca  laboriosaque  afficitur ;  interdum 
verd  liumida  evadit,  aegerque  tussiendo  primum 
mucum,  dein  vero  sputum  purulentum  rejicit; 
gingivae  siccae  duraeque  evadunt,  lingua  sicca 
et  alba  ;  cutis  arida  duraque;  urina  parcius  jus¬ 
to  redditur ;  sedimentum  nigrum  mucusque  glu¬ 
tinosus  matulae  fundum  petunt.  Alvus  inter¬ 
dum  astringitur,  interdum  autem  liquitur;  sedes 
aliquando  colorem  subflavum,  aliquando  vero 
nigrum  induunt,  maleque  olent ;  dejectiones 
quandoque  mucosae,  plus  justo  frequentes,  quan¬ 
titate  deficiunt,  eoque  tempore  abdomen  et  du¬ 
rum  et  tensum  evadit. 

\ 

Ab  initio  morbi  pulsus  arteriarum  parum 
affectus  debilisve  solummodo  fit,  morbo  attamen 
ad  finem  vergente,  hypochondrio  dextro  potissi¬ 
mum  dolente,  plus  minusve  durus  evadit ;  ma¬ 
lumque  vespere  ingravescit  Morbo  ineunte, 
hepar  molem  parum  auctum ;  progressu  vero  tem¬ 
poris,  plus  justo  durescit;  infra  margines  costa¬ 
rum  descendit,  modoque  tactu  facili  sentiatur. 
Aegrotus  in  latus  utrumque  decumbens,  dolore 
afficitur  ;  dextrorsum  tamen  recumbens,  hume- 

risque  paulisper  elatis,  angore  magis  vacat :  dor¬ 
sum  humerique  in  gibbum  interdum  tument. 

In  hoc  stadio  morbi  aeger  tympanitide  in- 

a 

terdum  laborat,  jecusque  indurescit.  Sanguis 
aut  e  naribus,  gingivis,  partibusque  corporis  aliis 
diversis  erumpit ;  aut  per  anum  saepius  ejicitur, 
febrisque  hectica  gravis  impetum  facit  *. 

Quibusdam  in  exemplis  symptomata  longb 
long&que  aliter  se  habent.  In  regione  Indiae 
occidentalis,  Carnatica,  febris  intermittens  suige^ 
neris  quaedam  endemice  saepius  grassatur,  cui, 
remediis  in  specie  hepatitidis  hacce  indicatis,  ob¬ 
viam  eundum  est ;  cadaveribusque  hac  febre  mor¬ 
tuorum  incisis,  jecora  species  easdem  ac  in  he¬ 
patitide  chronica  prae  se  ferunt. 

Quin  et,  auctor  idem,  Doctor  Girdlestone 
scilicet,  et  alii  de  febre  alia  longeque  diversa 
verba  faciunt ;  febris  haecce  dysenteriae  chroni¬ 
cae  typum  primo  induit ;  tumor  autem  hypochon¬ 
drii  dextri,  domicilium  puri  praebens,  indolem 
morbi  veram  citius  clarb  ostendit;  tumorique 
huicce  advenienti,  ratione  hepatitidi  chronicae 


*  Heberden  Commeat,  p.  H50* 


DE  HEPATE. 


91 


teedendi  in  usum  adhibita,  solummodo  occurren- 

'  V  ,  ' 

dum  est. 

Calorem  in  organa  bilis  secretioni  inservi» 
entia  plurimum  pollere,  facilb  agnosco ;  an  au¬ 
tem  plagae  calidiores,  affectionibus  hepatis  chro¬ 
nicis  prae  hac  regione  tam  infestantur,  quam  ple- 
rique  olim  sibimetipsis  persuasum  habuerint, 
necne,  anceps  equidem  haereo.  Morbum  nos¬ 
trum  in  incolas  insularum  harum  impetum  opi¬ 
nione  frequentius  facere,  certo  certius  est.  Quin 
calor  vires  causarum  morbum  excitantium  in  re¬ 
gionibus  calidis  graviores  reddat,  nullus  saneb 
dubito;  excitationem  autem  minorem  morbum 
aequb  gravem  etiamsi  forsan  tardius  gignere,  ad¬ 
ducor  ut  credam  ;  causisque  affectionum  hepatis, 
in  regionibus  ferventioribus  diversis  ritb  circum¬ 
spectis,  victus  rationem  in  crimine  manifestius 
ac  in  insulis  hisce  ponere,  penes  nos  reveni 
foret.  Rem  ita  se  habere,  de  viribus  diaetae 
in  secretionibus  augendis  supra  tradita  colli¬ 
gere  liceat. 

i 

In  regionibus  calidioribus  morbus  in 
faeminas'  longb  rarius  ac  in  homines  impetum 

facit # ;  idcirco  quia,  illae  victus  ratione  diversi 

■m 

utuntur.  Verum  enim  vero,  si  quando  hepatitis 
chronica  nostrates  tentaverit,  nec  usus  liquorum 
vel  stillatitiorum,  vel  fermentatorum  nimius,  nec 
helluatio  ac  causa  prorsus  diversa ;  substantiae  vi¬ 
delicet  nocentissimae  quibus  causa  vultum  con¬ 
stitutionemque  corporis  et  molliores  et  gracb 
liores  reddendi,  acidis  vegetabilibus  largius 
haustis  potissimum  utuntur,  abdomenque  prae¬ 
ter  modum  compressum,  crimen  plerumque  jure 
sustinent ;  morbusque  faeminas  nostras  adoriens, 
causas  alias  ullas,  praeter  abusus  ejusmodi;  vi¬ 
tamque  earum  sedentariam  vix  ac  ne  vix  quidem 
agnoscit. 

Febribus  intermittentibus  diutius  perstanti? 
tibus,  et  hepar  et  lien  scirrho  saepius  laborant; 
causa  in  aprico  est,  sanguis  nempe  in  haec  visce- 
ra  stadio  paroxysmi  frigido  urgente,  quantitate 
nimia  irruens,  organa  plus  justo  distendit,  eoque 
modo  ansas  morbi  facilfe  praebet 

Quod  ad  has  causas  quae  in  hoc  morbo  gig¬ 
nendo  latius  agunt  quidem  pertinet,  inter  hepati- 
/ 

*  Clarke’s  Commentaries,  decad  II.  p.  551 . 

tidem  acutam  exponendam,  verba  de  iis  supra 
fecimus,  ideoque,  res  jam  dictas  hic  loci  colli" 
gere  supervacaneum  foret 

Cadaveribus  incisis,  phaenomena  quae  sese 
ostendunt,  magis  ac  in  specie  morbi  acuta  va- 
riant.  Hepar  partibus  circumcingentibus  adhae¬ 
rens,  inflammationem  membranae  ejus  palam  facit, 
aut  viscus  totum  aut  partes  ejus  diversae  colorem 
albidum  saep^que  subcinereum  induunt ;  quibus- 
dam  in  exemplis,  hepar  molem  augetur,  partem¬ 
que  cavitatis  abdominis  magnam  implet,  ita  ut 
viscera  sane  multum  comprimat ;  aliis  autem  in 
casibus,  jecur  molem  debitam  minimb  aequat* 
Jacobus  Gregory  M.  D.  de  hoc  morbo  in  prae¬ 
lectionibus  suis  disserens,  hepatis  unius  men¬ 
tionem  fecit,  quod  libras  octodecim  pependit, 
alterius  ver6  viginti  uncias  solummodo  pen¬ 
dentis. 

Verum  enim  vero,  tubercula  indole  diver¬ 
sa,  cadavera  hepatitide  chronicd  defunctorum 
inspicientibus,  ante  oculos  saepissimh  ver¬ 
santur.  Tubercula  haecce  ipterdum  pisum 
vero  nucem  avellanam  molem  equant,  in¬ 
cisaque,  b  substantia  solida  subfl&vd,  albave 

constare  videntur.  Per  substantiam  hepatis  to^ 
tam  plerumque  sparguntur*  eaque  de  causa 
viscus  hocce  praeter  modum  indurescit,  rarius 
molem  plus  justo  auctum.  Saepius  minus  ac 
in  statu  sano  evadit ;  illa  tubercula  poros  bilia- 
rios  comprimentia,  ansas  ictero  saepius  prae¬ 
bent.  Caeterum  species  tuberculorum  haecce^ 
jecinora  ebriosorum  scirrhosa  potissimum  for¬ 
mat. 

Species  tuberculorum  altera,  per  substan¬ 
tiam  hepatis  parum  aequi  dispersa,  superficiem 
versus  saepius  scatent,  i  substantia  alba  opaca  so¬ 
lidaque  componuntur ;  superficieque  externa  plus 
minusve  depressa  gaudent.  Viscus  tuberculis 
hisce  obsessum,  molem  plerumque  plurimum 
augetur,  aegerque  necnon  ascite  saepissimi  la¬ 
borat.  Matthaeusque  Baillie,  M.  D,  et  medi¬ 
cus  et  anatomicus  expertissimus,  materia  inflam¬ 
matione  in  his  gignita  riti  perspecta,  adducitur 
ut  indoles  scrophulosa  in  iis  inesse  credat. 
Genera  tuberculorum  alia  scalpellum  rarissimi 
patefacit.  t 

Quin  etiam,  hepar  haud  raro  adeo  flaccidum 
evadit  ut  digito  facili  perforari  possit.  Hydati- 

des  superficiei  hepatis  externae  interdum  adhae¬ 
rent.  Jacoboque  Lind,  M.  D.  teste,  viscus  hoc- 
ce  suppuratione  tuberculorum  prorsus  erosum, 
speciem  favorum  prae  se  interdum  tulit.  Absces¬ 
sus  in  hepate  saepius  insident ;  Bontius,  Malpi- 
ghiusque  nos  de  historiis,  in  quibus  saccus  pauxil¬ 
lum  liquoris  saniosi,  aquae  in  qua  carnes  lavan¬ 
tur  haud  dissimilis  continens,  situm  hepatis  occu¬ 
pavit  certiores  faciunt.  Hisce  in  exemplis,  ma¬ 
teria  indole  eadem  gaudens  dva  %  £  ejecta 
fuit. 

Hepatitis  chronica  sicuti  species  morbi  acu¬ 
ta,  aut  in  resolutionem  aut  in  suppurationem  de¬ 
sinere  potest.  Saepius  ut  tamen  in  hac  regione 
scirrho  visceris  viam  sternit. 

.Scirrho  hepatis  laborantibus,  vultus  interdum 
pallidus,  interdum  flavus,  timorem  solicitudinem- 
que  testans,  est,  et  stomachus  et  intestina  dolent ; 
regio  hepatis  nec  non  pulsat,  propterea  quod  cur¬ 
sus  sanguinis  gradu  majore  minoreve  impeditur, 
eademque  de  causa  lien  molem  augetur.  His¬ 
toriam  in  qua,  arteria  splenica  formam  tortam 
propriam  ob  hepar  obstructum  exuit,  arteriaque 
hepatica  amplitudinem  pollicis  adepta  est,  in 

commentario  Morgham  illustrissimo  relatam  ha¬ 
bemus,  visceribusque  hisce,  et  uno  et  altero  inter 
se  intimb  nexis ;  arteria  scilicet  eadem,  coeliaca 
nimirum,  ambobus  sanguinem  subministrante ; 
sanguineque  ab  hoc  in  illud  facile  transeunte, 
morbum  illius  hunc  ad  mutationes  morbosas  si¬ 
miles  subeundas,  proclivem  redditurum  esse,  satis 
superque  constat :  eademque  de  caua,  hepateve 
molem  praeter  modum  aucto,  visceraque  alia  pre¬ 
mente,  sanguis  saepius  &  naribus  erumpit,  aegro¬ 
tus  ve,  aut  haematemesi  aut  fluxu  haemorrhoidum 
laborat.  Sanguine  ob  has  obstructiones  tardius 
ac  in  statu  corporis  sano,  &  visceribus  abdomi¬ 
nalibus  redeunte,  lympha  extravasata  in  abdo¬ 
mine  facilb  colligitur,  vasisque  lymphaticis  ad 

fluidum  hocce  omnino  absorbendum,  plerumque 

\ 

parum  valentibus,  aeger  hydrope  promptius  ten- 
tatur. 

Morbi  jecinoris  hydropem  saepius  gignunt. 
Cursu  solito  sanguini  venae  portarum  obstructio¬ 
nibus  hepatis  denegato,  sanguis  hicce  aut  in  vis¬ 
cera  repulsus,  congestibus  diversis  causam  dat : 
aut  quantitate  nimia  per  venam  cavam  cor  versus 

propulsus,  organum  vitale  hocce  gravissimi  ob¬ 
ruit. 

Obstructio  haecce  secretionem  bilis  dimi¬ 
nuit  ;  hocque  modo  alimentorum  conversionem 

/ 

in  chylum  impedit ;  corpore  hoc  modo  necessa¬ 
rio  alimento  orbato,  vita  parum  sustinere  potest, 
aegerque  vel  illico  moritur,,  vel  hydrope  superve¬ 
niente,  d  medio  tollitur. 

Partibus  hepatis  quibusdam  solummodo 
scirrho  affectis ;  aeger  mortem  aliquot  annos  pro¬ 
trahere  possit.  Morbum  de  quo  agitur,  diutius 
protractum,  pulmonibus  aut  consensu  aut  pressu 
obesse  facile  posse  insuper  observandum  est.  Ce¬ 
terum,  typum  hepatitidis  acutae  interdum  sibi 
vindicat,  formamque  hancce  induens,  exitium  ae¬ 
gro  promptius  affert. 

Verum  eoimvero,  prae  morbis  aliis  omnibus 
quibus  homines  obnoxii  vivunt,  inter  hepatitidem. 
dyspepsiamque  diagnosin  statuere  difficillimum 
quidem  est;  difficultatis  hujus  ratio  minime  latet; 
hi  etenim  morbi  et  unus  et  alter,  ab  iisdem  simi¬ 
libusque  causis  ortum  facile  ducere  possunt;  he¬ 
pateque  se  mald  habente,  ventriculus  consensu 
saepius  laborat,  viceque  versa,  morbi  ventriculi 

hepar  facile  afficiunt.  Xn  hac  inclinatione  rerum, 
symptomatis  singulis  solummodo  perspectis,  ne 
inter  hos  morbos  quidem  distinguendum  est,  ideo- 
que  animum  ad  signa  omnia  summa  cum  cura 
adhibeamus  oportet.  Si  et  symptomatis  diversis 
supra  propositis,  aeger  laboret,  et  dolorem  mag¬ 
num  apud  scrobiculum  cordis  regionemque  epi¬ 
gastricam  pressu  auctum,  etiam  sentiat ;  si  morbo 
progrediente,  calor  augeatur,  arteriaeque  frequen¬ 
tius  micent ;  si  signa  pyrexiae  nec  non  superve¬ 
niant,  vespereque  ingravescant;  si  vena  pertusa 
aegro  plus  minusve  succurratur,  sanguisque  su¬ 
perficiem  coriaceam  albam  rite  ostendat ;  si  cor¬ 
pore  varie  inclinato,  dolor  vel  perstet,  vel  magis 
urgeat,  hepar  morbo  implicitum  esse,  doloremque 
et  scrobiculi  cordis  et  regionis  epigastricae,  ne 
concoctione  ciborum  prava  ructibusve  quidem, 
at  potius  consensui  partium  jure  attribuendum 
esse,  concludere  mea  sententia  fas  est. 

Actione  bepatis  morbosa  diutius  perstante, 
effectibusve  inflammationis  visceris  acutae  parum 
omnino  sublatis,  hoc  organum  saepius  (ut  supra 
ostendimus,)  clam  cursuque  celeri  in  stadium 

morbi  chronici  pessimum  scirrhum  videlicet  pro¬ 
greditur. 

De  affectione  hepatis  hacce  minimb  adhuc 
rite  nobis  disputatum  est;  ideoque  causd  eam 
clarius  explicandi,  historiam  quae  mihi  artis  me¬ 
dicinae  rudimenta  addiscenti,  anno  millesimo  oc¬ 
tingentesimo  et  sexto  obvenit,  in  medium  profer¬ 
re  liceat. 

Virgo  viginti  tres  circiter  annos  nata,  tumo¬ 
rem  parum  elevatum  apud  marginem  lobi  hepa¬ 
tis  dextri  anteriorem  sentiebat ;  tumor  bicce  ei 
molestiae  vix  fuit ;  nisi  quod  ob  duritiem  sum¬ 
mam,  incrementumque  ejus,  mentis  admodum 

i 

anxiae  fuit.  Aegrae  nostrae  hepar  suum  scirrho 
laborasse  iterum  iterum  que  denunciatum  fuit. 
Arteriae  septuagesies  et  bis  micuere,  lingua  sor¬ 
dibus  parum  obducta  fuit,  cibi  fastidium  eam  mi¬ 
nimi  cepit ;  noctes  quiete  placida  egit ;  latus¬ 
que  in  alterutrum  commode  decubuit  ;•  venter  ei 
constitit,  eaque  de  causa  submuriatem  hydrargyri 
pulveremque  jalapae  medicus  dose  plena  prae¬ 
scripsit,  remediumque,  faecibus  induratis  copio¬ 
sius  dejectis,  votis  ei  bene  respondebat.  Alvo, 
hoc  modo  purgati,  hydrargymm  et  tumori  et 

femoribus  infricuit  usquedum  gingivae  laborassent; 
actioque  glandularum  menses  duas  perpetuo  sus¬ 
tentata  fuit,  prius  tumor,  quam  diminutionem  ul¬ 
lam  subiit.  Egrota  effectus  medicamenti  plus 
justo  sentiente  et  stimulo  promptissime  parente, 
frictiones  hydrargyri  ferh  omittebantur,  vesicato- 
riaque  per  intervallum  parti  affectae  saepius  im¬ 
posita  fuere.  His  verb  incassum  adhibitis,  ad 
usum  metalli  iterum  decursum  fuit,  quod  sex 
prope  menses  pro  re  nata,  in  auxilium  vocatum 
est,  hocque  tempore  peracto,  tumor  prorsus  eva¬ 
nuit.  In  hoc  statu  rerum,  aegra  rus  ivit,  ibi  vires 
citius  collegit,  et  a  morbo  hucusque  valet.  Quin 
tumor,  fluido  electrico  in  usum  adhibito,  celerius 
discussus  luisset,  animus  mihi  neutiquam  pen¬ 
det. 

Affectionibus  morbosis  ejusmodi  difficillime 
quidem  medetur,  ideoque  et  perseverantiam,  et 

attentionem  medici  summam  jure  sibi  vindicant. 

* 

Hydrope  malis  hepatis  ansas  praebente,  ad  ca- 
tharticorum  diureticorumque  usum  rith  confugien¬ 
dum  est ;  signa  verd  hydropis  nequaquam  sane 
removeas,  nisi  morbo  hepatis  rite  succurritur. 
Calomelas  aut  cum  pulvere  radicis  scillae  mari- 

timae,  aut  cum  digitali  conjunctus,  remediis  om¬ 
nibus  aliis  jure  anteponendus  est,  faustissimo  cum 
eventu  ad  usum  compositionis  ejusmodi  saepius 
decurritur.  Si,  morbo  hepatis  curato,  paralysis 
in  aegrum  impetum  fecerit,  praesidium  e  fluido 
electrico  petendum  est,  aegrotumque  partem  af¬ 
fectam  rite  exercere  oportet. 

Ut  quemadmodum  ex  victus  ratione  vitupe¬ 
randa,  vitia  hepatis  pleraque  originem  ferb  du¬ 
cunt  ;  sic,  nisi  in  hanc  rem  attentio  summa  adhi¬ 
bita  fuerit ;  omnia  medicamenta  medicique  nisus 
strenuissimi,  irriti  invenientur. 

